
Giovanni Boccaccio 

La Teseide. 



-Doccaccio havde i Neapel vundet Marie d'Aquinos 
kærlighed og opnåt hendes høieste gunstbevisning, 
havde sunget og fortalt til hendes ære og fomøielse. 
Da kaldtes han. boil af faderen og den store begiven- 
hed i hans liv indtræffer. Den elskede, besungne 
Fiametta tog en anden elsker. Digteren søgte at til- 
bageerobre den plads, han havde mistet. Var den 
vundet ved hans digtning, håbede han, den kunde 
vindes tilbage på samme måde. Han sendte sin dame 
det store digt, La Teseide; selve digtet var måske 
skrevet tidligere, men det brev, der ledsagede det, var 
frisk. Det er klagen over den tabte lykke og håbet 
om at genfinde den, der klinger igennem det. Han 
vil blive hende tro og hans ydmyge kærhghed vil be- 
seire hendes grusomhed. Kan den ikke det, vil him 
dog af bogen belæres om, hvor høit han elsker hende. 

Hans ønske opfyldtes ikke, og Decameron blev 
følgen. 

La Teseide, skrevet i løse ottave rime, inddelt i 
12 sange, består af 9896 vers. Der er lagt an på at 
efterligne det klassiske epos. Den lærdom, som den 
unge digter dengang sad inde med, er spredt over 



digtet med rund hånd; unøiagtig, som den er, er blan- 
dingen af oldtidens og middelalderens sæder høist 
kuriøs. Det er ikke i den grad oldtiden set gennem 
middelalderens briller, som det yei Tilfældet med den 
franske pseudo-klassiske digtning; kendskabet er større, 
men dog endnu yderst mangelfuldt, og det suppleres 
så med digterens tids forestillinger, opfattelser og sæder. 
De to første sange er tagne fra St8.tius' Thebaide, 
resten, historien om Palemon og Arcite, er enten 
Boccaccios egen opfindelse eller lånt fra et nu tabt 
fransk digt eUer mulig en fri benyttelse af fortællingen 
om Athis og Prophilias, de to venner, der elsker den 
samme, men hvis venskab er stærkere end kærligheden. 
[Borg: Sagan om Athis og Prophilias. Upsala 1882.] 
De to sidste sange følger kun i det rent ydre sceneri, 
optog ,lege, fester, ligfærd o. s. v. Thebaiden. [Crescini: 
Contributo agli Studi sul Boccaccio. Torino. 1887.] 

Teseidens indhold er følgende: 

Først en påkaldelse af muserne, Venus, Amor 
og Mars. 

Da Ægeus var konge i Athen, var der i Skythia 
et kvindefolk, der udelukkede mændene. For at vinde 
fasthed og enhed valgte de Ippolita til dronning. 
Mænd indlodes ikke, men samfundet opretholdtes ved 
kvinder, der søgte tilflugt der. 

Hertug Teseus hører mange klager over disse 
kvinders grusomhed og beslutter at gøre ende derpå. 
Han sammenkalder de græske konger, og under hans 
anførsel drager disse mod amazonerne. 

Rygtet derom flyver til kvindelejren, og Ippohta 
samler sine undergivne. . Hun holder en lang tale om 
mændenes tyranni og kvindernes lidelser, og opfordrer 
alle til at kæmpe tapport for friheden. Så lukker hun 
Wens porte og venter Teseus. Denne styrer mod 



hendes rige, sender speidere og udsendinge iland for 
at tilbyde hende fred uden kamp. Hun afslår det. 
Kvinderne forsvarer sig tappert og kaster store sten 
på skibene og beg og ohe på hæren. Teseus raser 
over, at denne ingen vei kommer, og påkalder Mars 
og Minerva, idet han truer med ikke at ofre til hende, 
om hun ikke giver ham seiren. Han håner kæm- 
perne, der lader sig slå af kvinder. Opildnede og 
skamfulde trænger de, der alt havde trukket sig ud af 
kampen, atter mod de på heste fremstormende kvinder; 
det kommer til hæftig kamp, og de sidste maa trække 
sig tilbage til fæstningen. En regelmæssig beleiring 
begynder, og da IppoHta ikke ser nogen udvei, sender 
hun bud til Teseus med opfordring til ham om at 
lade hende i fred og drage bort, for at hans ry ikke 
skal Ude ved, at han har kæmpet mod kvinder. Han 
forlanger fuldstændig underkastelse. Ippolita holder 
krigsråd og erklærer, at grunden til deres nederlag er, 
at de har sat sig op mod guderne og lever uden 
mænd, fædre og sønner, der kunde forsvare dem. Hun 
foreslår at overgive sig. Efter snakken frem og til- 
bage sender hun bud til Teseus. Denne fordrer hende 
selv til dronning og hendes land i medgift. Hun går 
ind derpå, og ledsaget af sin skønne unge søster 
Emilia drager hun til ham. Han bliver viet til hende 
og mange græske helte ægter amazoner. Den skønne 
Emiha bestemmes til brud for Teseus' ven Acate. 

n. Efter to års forløb vender Teseus hjem. De 
græske folkeslag førte krig indbyrdes, og særlig havde 
kongen af Theben, Creon, huseret fælt. Han nøledes 
ikke med at plyndre og dræbe de levende, men næg- 
tede de døde begravelse. De efterladte kvinder søgte 
til Athen, og fandt bolig i Mildhedens tempel. — Nu 
kommer Teseus og Ippolita. De modtages med stor 



jubel og festtog. Pragten beskrives. — Da træder de 
klagende kvinder i sorte klæder og med håret hæn- 
gende ned paa brystet, frem for ham. Han stanser. 
De klager deres hårde skæbne for ham. Han lover 
at hjælpe dem og, opmuntret af IppoUta, opfordrer 
han sine kæmper til at følge sig. Fulgt af dem og 
efterladende Ippolita i hans fader, kong Ægeus', vare- 
tægt, drager han ufortøvet afsted. — Ledet af liglugten 
kommer han til Creon og fordrer hans underkastelse. 
Denne svarer ham, at denne gang har han ikke med 
kvinder at gøre; det kommer til kamp. Creon bhver 
stødt af sadlen, og, efter at han har trodset Teseus 
og guderne, bliver han dræbt. Derefter går Teseus 
ind i byen, lader Creons lig bisætte med udsøgt hæder 
og overdrager de sørgende kvinder deres magt og eien- 
dom. De opsøger deres mænds hg, smykker dem og 
lader dem brænde. — Medens Grækerne søger deres 
døde venner på valen, finder de to yngUnge, Palemon 
og Arcite, der sørgende over nederlaget vente på 
døden; de føres som fanger frem for Teseus, der ud- 
spørger dem. De erklærer modig, at som Creons 
brodersønner har de grebet til våben for ham. De 
føres med Vi Athen og går i triumftoget foran Theseus 
prægtige vogn. Senere kaldes de frem for ham, og 
da han ser deres skønhed og klogskab, beslutter han 
strax at lade dem dræbe, men forandrer dommen til 
livsvarigt fængsel, på grund af deres kongelige byrd i 
statsfængslet i hans eget palads. 

ni. Som de to fanger sidder i deres fængsel, 
træder en forårsmorgen Emilia ind i en have, der lig- 
ger tætved, for at plukke blomster. Arcite ser hende 
fra vinduet og erklærer, at hun er fra Paradis. Derpå 
kalder han på Palemon og begge sammenligner hende- 
med Venus. De føler sig straks begge trufne af kær 



lighedens pile. Da hun opdager, at hun er set, går 
hun bort for at pynte sig, og efter hendes atterkomst 
udtaler de to ynglinge deres kærlighed i mytologiske 
sammenligninger og søger at trøste hinanden. Hun 
e:&æ omkrinir oir koketterer, ikke af kærhghed, men af 
forfængelighed 

Ché innato é alle femmine nel core 
Di fare altrui veder la lor beltate. 

Dag efter dag hele somren ser de hende, og begges 
elskov vokser, uden at dog deres venskab brydes, de 
trøster og støtter hinanden i lidelserne og ønsker sig 
døden fremfor friheden, der kun vHde føre dem ud af 
landet. 

Da kommer ved efterårstid en ven af Tesens, 
Peritous, og besøger ham. Talen falder på ynglin- 
lingene og de føres frem for ham. Han genkender 
Arcite og beder Tesens om hans frihed. Denne bøn 
bevilges på den betingelse, at Arcite straks forlader 
landet. Han drager bort med rige gaver, men med 
sorg i hjertet. 

Mens Palemon føres tilbage til fængslet gaar Arcite 
med Peritous, der tilbyder at udruste ham. Stadig 
klagende og klynkende går han til Palemon; i de høf- 
ligste udtryk af verden udtaler de deres gensidige mis- 
undelse af hinandens lod. Da Arcite svinger sig i 
sadlen for at drage bort, ser han Emilia, forårets skøn- 
neste lilje; him får medlidenhed med ham; kun med 
møie river han sig løs. 

IV. Under et uveir forlader Arcite Athen og for- 
andrer straks sit navn til Penteo. Klagende når han 
så tilbage til Theben, som han finder fuldstændig øde. 
Han mindes byens storhed og finder ingen trøst i, at 
han og Palemon er de eneste af indvånerne, der er 
ilive. Sukkende drager han til Korinth for at gaa i 

tjeneste hos Menelaos. Smertet og plaget bliver han 
der et år og drager så til Egina tU kong Peleo, i det 
håb der at høre nyt om Emilia. Her påtager han sig 
den laveste tjeneste. Han sukker og græder og bliver 
så mager, at knoglerne kan ses, og hans hud bliver 
sort af bare sorg og længsel. Enhver, der kommer fra 
Athen, bliver udspurgt, om der er udsigt til at hun 
skal giftes. En Dag kommer der et skib og besæt- 
ningen fortæller ham, at Emilias trolovede, Acate, er 
død. Da kan han ikke længer modstå, men iler til 
Athen. Forandret som han er, kender ingen ham, 
og efter at have bøiet knæ i templet, antages han i 
Tesens' tjeneste. Her får han atter huld, men hu- 
møret er borte. — Ved en fest ser han Emilia og 
føler sig straks lykkelig. Hun genkender ham. Hun 
undrer sig over hans dristighed, men siger intet. Fyldt 
af sin kærhghed bliver han en udmærket tjener, afholdt 
af Tesens og Ippolita. — Penteo røber aldrig sin kær- 
hghed, men for at skjule den og dog beskæftige sig 
med den, går han ene ud i skoven for at sove, og her 
taler han høit med sig selv om den. Han gaar irette 
med skæbnen og gennemgår hele sit liv med samt 
dets lidelser. Denne høirøstede enetale overhøres af 
Panfilo, Palemons tjener, der genkender Arcite, løber 
til sin herre og beretter denne om sin opdagelse. 

V. Da Panfilo meddeler den fængslede Palemon, at 
han har truffet Arcite, som kalder sig Penteo, vil Pale- 
mon bryde ud for at kæmpe med Arcite. Han over- 
veier, om han skal flyve som Ikaros eller grave sig ud 
eller bestikke vagten. Alt opgives som upraktisk. Da 
råder Panfilo ham til at anstille sig syg, lægen skal 
indvis i planen, Palemon skal sammen med lægen gå 
bort i Panfilos klæder, og denne skal bUve tilbage. 
Mens vagten, overvældet af drik, blunder, sniger Pale- 

mon sig ud af Athen til skoven, hvor Arcite sover. 
Han finder ham sovende, nænner ikke at vække ham. 
Arcite vågner, og undrer sig over at se den fremmede 
bevæbnede mand. En yderst høflig forhandling ud- 
spinder sig, i hvilken hver af dem beder den anden 
om at overlade sig retten til at elske Emilia, uden 
hvilken ingen af dem vil kunne leve. Da siger Arcite 
de fornuftigste Ord i hele digtet: 

Combatteremo 
E colle spade in man farem le parti 
Di quella cosa che noi non avemo? 

(V. 52) 
Arcite bebreider Palemon med eksempler fra myto- 
logien på svigtende broderkærlighed, at de som de 
sidste af slægten vil dræbe hinanden ; men vil Palemon 
have kamp, kan han få den. De springer tilhest og 
kampen begynder. Palemon falder og Arcite plejer 
ham omhgggehg, bader ham, søger at vække liv i ham, 
og klager over sin skæbne, der lod ham blive forelsket. 
Dog, Palemon kommer til sig selv og kampen begynder 
atter. 

Teseus og Emilia, der er på jagt, kommer til det 
sted, hvor kampen finder sted. Opildnede ved synet 
af hende kæmper vennerne med fornyet iver. Teseus 
byder dem holde op og spørger dem, hvem de er. 
Arcite, der er Teseus' høitbetroede tjener og ikke har 
skiftet klæder, oplyser, at han er Penteo; Palemon 
navngiver sig ligeledes, og begge betror Teseus deres 
svig mod ham; men da han erfarer, at kærlighed er 
motivet, tilgiver han dem, dog på det vilkår, at de 
skal kæmpe om den skønne, hver med hundrede riddere, 
med hvem de inden en vis frist skal give møde i 
Teseus' teater, hvor turneringen skal afholdes. Den, 
der seirer, får Emilia, den anden får skam og den 
straf, som hun måtte idømme ham. Vennerne er til- 

fredse med afgørelsen og Emilia rødmer i tavshed. — 
Så drager alle til Teseus' borg. 

VI. Nu kommer de græske kæmper, alle de be- 
rømmelige helte .fra Homer — Ulysses, Agamemnon, 
Nestor, Menelaos, Kastor og Pollux — delte i to partier 
til Athen. Deres heste, vogne, kostumer beskrives ud- 
førUg i Chanson-de-geste stil. De modtages af Teseus 
og IppoHta, og ved synet af Emilia forstår de yng- 
lingenes lidenskab. 

VII. Teseus reiser sig og tiltaler forsamlingen, 
forklarer ridderne, hvorfor de er hidkomne, vidner om 
sin mildhed overfor ynghngene, og byder de kæmpende 
at lægge lansen tilside og nøies med kølle og sværd, 
for at gøre så lidt skade som mulig. — Ynglingene 
udvælger nu hver hundrede mand og de bliver saa 
ligelig fordelt, at det er umulig at afgøre, hvilken side 
der er den ypperste. — Dagen før turneringen skal 
finde sted, går ynglingene til gudernes tempel. Arcita 
knæler for Mars, han bønfalder denne om hjælp, lover 
ham evig hæder og tilbyder sit hår og sit med kniven 
ukendte skæg som offer. — Hans bøn vandrer til Mars' 
bolig i de kolde thrakiske egne, hvor sneen falder og 
vandet fryser, hvor egene står store, nøgne og kolde, 
hvor vinden suser og hvor der hverken findes kvæg 
eller græsgange, hvor gudens hus står bygget af skin- 
nende stål med indgang af jern og porte af diamant. 
Der bor Synd og Klage og den ildrøde Vrede og den 
blege Jammer. Forræderi, Uenighed, Svig, skarpe 
Trusler og grusomme Planer har der sæde omkring 
den sørgelige Tapperhed, så fattig på fortjent ros. 
Raseri og Død og Dumhed ses der, og boligen er pry- 
det med billeder af kampe tillands og tilvands. — Da 
gudens rustning klirrer, opfatter Arcite det som et 
tegn paa gunst og løfte om seir og går glad bort. 

Palemon henvender sig til Venus med bøn om 
enten at give ham Emilia eller døden. — Hans råb 
stiger til hendes bolig, der ligger i en skøn have med 
friske blomster og græs, med kilder, der væder træerne, 
især myrter, hvor fugle bygger rede og synger på 
grenene, hvor hjorte og geder springe om, og sang og 
spil lyder trindt om. Cupido skærper sine pile, der 
hærdes af Vellyst og pudses af Lediggang. DersesYiide, 
Skønhed og Venlighed sammen med Høflighed og de 
Kunster, der evne at få menneskene til at begå dum- 
heder, der leger Ungdom og Glæde, Sanseglød og Kær- 
tegn omgivne af dansende unge, og i luften svæver 
duer og spurve. Fred og Tålmod sidder ved indgangen. 
Luften genlyder af suk og paa altrene brænder elskovs- 
flammer, vædede af tårer, som en hård Kvinde, Skin- 
syge, har fremkaldt. Berømte kærlighedsscener er 
fremstillede på væggene. — Han bønhøres og i himlen 
er der glæde; ti Venus og Mars har fundet udvei til 
at tilfredsstille begge. 

Efter at have renset og smykket sig går Emilia til 
den kyske Dianas tempel i selskab med mange kvinder. 
Hun offrer og bønfalder den rene gudinde om enten at 
bevare hende selv ren og kysk, eller, om dette er 
umulig, da hun ikke er sin egen herre, da at skænke 
hende til den, der er hende mest værdig. — Diana 
svarer hende, at giftes skal hun, men guderne vil 
endnu skjule den udvalgte for hende. 

Ved morgengry forsamler ridderne sig. Efter at 
have holdt andagt i Mars' tempel følger alle Teseus, 
der med egen Haand omgjorder de to ynglinge med 
sværdet. PoUux og Kastor giver Arcite sporerne paa, 
Ulysses og Diomedes viser Palemon den samme ære. 
I det store marmorteater, der omstændeUg beskrives, skal 
kampen foregå. De to partier ordnes efter alle regler 
for en turnering. 

Vni. Efter atTeseus har opflammet ridderne ved 
at tale om soirens løn, giver han signal til kampens 
begyndelse. Kæmperne styrter imod hinanden, og hele 
stridens gang med dens farer og omvekslinger følges 
nøie. Der er stort mandefald på begge sider og mange 
af Homers kæmper, der alt var faldne ved Troia, må 
atter bide i græsset og bæres ud. Snart er det ene, 
snart det andet parti ovenpå. Baade Palemon og Ar- 
cite udfører store bedrifter. Ægeus, Teseus og Ippolita 
ser på kampen med beundring og interesse, men Emi- 
lia betragter den med frygt, ti hvad udfald den end 
får, må hun betale lønnen med tabet af sin jomfrue- 
lighed. Elsket af to gengælder hun ingens kærlighed 
og dog skælver hun for begges liv. Hun frygter for 
dem begge ; én af dem maa sejre, hun ved ikke, hvem 
hun skulde hjælpe og hvem hun skulde ynke; hun 
beundrer begge og sukker ligelig for begge. Hun 
sammenligner — som »Fiametta« — sin skæbne med 
alle berømte kvinders, og finder, at hende? er den 
grummeste. Hun føler kærligheden til én af dem 
vaagne, men véd ikke til hvem. 

Ridderne bliver trætte og endel af dem, hvoriblandt 
Arcite, vil trække sig ud af kampen, før dens udfald 
er afgjort. Da viser Mars sig i Teseus' skikkelse for 
Arcite, håner og hidser denne, striden begynder igen, 
og Arcite fælder sin ven og bliver erklæret for seir- 
herre. 

IX. Mars har altså skænket Arcite seiren, men 
Venus har lovet Palemon dens løn. Hun gaar til 
underverdenens sorte konge, og denne sender en Furie 
ind i teatret, hvor seirherren under mængdens bifald 
tiunler sin ganger. Da den ser hende, steller den i for- 
færdelse og går bagover : Arcite bliver draget frem mere 
død end levende. — Emilia, der nu elsker ham frem- 

for Palemon, jamrer atter over sin skæbne. — Han 
bliver løftet op og vasket, og alle iler til for at hjælpe 
og beklage. Emilia vasker blod, støv og sved af hans 
ansigt og forbander den kærlighed, dor har bragt ham 
hertil 

Palemon, der sørger over sin slægtnings ulykke, 
tarøstes dog ved det håb, der nu skinner for ham. — 
Tesens gør alt for at vinde sin ven Arcite tilbage til 
livet. Da han kommer til sig selv, spørger han, hvem 
der er seirherre, og da han af Teseus erfarer, at han 
selv er det, glæder han sig over, at han har vundet 
Emilia. Han vil gems dø, når han blot ved sig 
elsket af hende. Hun forsikrer ham om sin kærlighed 
og han lever op. Han bUver anbragt paa en triumf- 
vogn med hende ved sin side, og under folkets jubel 
bliver han trukket ind i Athen. Han bliver pleiet af 
Ippolita og Emilia, mens ridderne går om i Athen og 
sørger, indtil de af Teseus får ordre til at smykke sig 
til fest, medens Palemon får befaling til at begive sig 
til Emilia som hendes fange. Hun frigiver ham og 
skænker ham en kostbar ring og en hest med det råd, 
at drage bort og elske en anden dame, da hun ikke 
kan tilhøre to. — Han fjerner sig med tak. — Arcite 
bUver nu efter eget ønske trolovet med Emilia, men 
brylluppet bliver udsat, til han bhver rask. 

X. De ved turneringen faldne ridderes lig bhver 
samlet op, vædede med lugtende vande og med tårer 
bliver de lagt paa bål og under de efterlevendes klage- 
råb høitideUg brændt. 

De sårede kommer sig snart; kun Arcite kan ikke 
helbredes. Den store læge Ischion bhver tilkaldt, men 
ryster kun paa hovedet: der er intet at gøre. Da han 
mærker døden komme, lader han Teseus kalde, og 
beder denne om at skænke Palemon det »baroni«, som 

han havde berøvet dem begge efter seiren over Creon, 
Desuden beder han ham give Palemon Emilia, nu da 
han ser, han ikke selv er værdig den lykke at besidde 
hende. Teseus lover ham principaliter både sundhed 
og fremtidslykke, subsidiært i tilfælde af hans død 
hans ønskes opfyldelse. — Han lader nu Palemon kalde 
og overdrager ham Emilia, med opfordring til at trøste 
hende for det tab, hun lider ved hans død. De over- 
byder hinanden i venskabsforsikringer og klager. Ippo- 
lita og Emilia kommer til. Han ser henrykt paa hende 
og tiltaler hende. Hun synker ned for ham: hvad skal 
der nu blive af hende, der kun elsker ham, ingen anden 
glæde har her i livet. — Han trøster hende med at 
hun får Palemon; dog ønsker han et kys af hende, 
før han dør. UtrøsteHg forsikrer hun, at hun ikke vil 
tilhøre nogen anden mand end ham, allermindst Pale- 
mon; skulde hun nu giftes, maatte det være med en 
af Arcites fjender. — Hun kaster sig jamrende over 
Arcite. Ni dage ligger han hen og faar hver dag sit 
kys. Da sammenkalder han sine venner, lader et alter 
opreise, lader præster synge og bede, bereder sig til 
døden og skrifter: han har vel ikke været fuldkommen, 
men dog bedre end de fleste andre; han fortjener ikke 
himlen, kun Elysium. Med blikket rettet på hende og 
med løfte om at påkalde hendes hjælp i den evige 
ovn (eterna fornace), med farvel til venner, høie og 
lave, opgiver han ånden. 

XI. Efter at Arcites sjæl har svunget sig op til 
den ottende himmel, hørt sfærernes musik, set jordens 
forfængelighed og menneskenes blindhed, der fik dem 
til at jage efter flitter, klager alle, Emilia og Palemon 
høiest. En skov bliver omhugget for at tjene til et 
vældigt bål; dette reises af kostbare træsorter, over- 
hældes med duftende sager og prydes med tæpper og 

smykker. Emilia ligger klagende over liget. Båret af 
hertuger og fulgt af konger bliver det lagt paa bålet, 
som Emilia tænder med en fakkel, hvorpå hun be- 
svimer. 

Palemon lægger sit hår og skæg foruden andre 
kostbarheder derpaa. Efter at Uget er brændt imder 
véråb og våbenøvelser, lægges asken i en guldurne, 
der hensættes i Mars* tempel. En ny turnering afhol- 
des til ære for den døde. Palemon lader bygge et 
prægtigt tempel, som indvis til Juno; det beskrives 
indgående; det udstyres med billeder, der fremstiller 
Teseus liv og bedrifter, hvorved hele Teseiden reka- 
pituleres. 

XII. Emilia sørger over tabet, klager og afmagres. 
Flere dage efter sammenkalder Teseus alle riddere og 
damer. Palemon og Emiha er dybt nedbøiede. Teseus 
taler længe om alts forgængelighed. Hans lange tale 
har nogen Ughed med Claudius' trøst i Hamlet. Han 
opfordrer derfor til nu at lade sorgen fare og efter- 
komme Arcites sidste villie, at Palemon ægter Emilia. 
Palemon undslår sig; hans venskab for Arcite forbyder 
ham at opfylde hans bud. — Teseus erklærer det for 
noget snak. Alle fyrsterne kan betragte det, som om 
de var komne hid til bryllupsfesten, der skal feires 
Hied glæde. Palemon giver efter for de andres skyld. 
— Emilia græder og erindrer om, at hun som Sky- 
terinde er indviet til Diana; men hvis Teseus for- 
langer det, vil hun gifte sig. Teseus finder hende for 
køn til at leve ugift. 

Alle lægger sørgedragten og forsamler sig til fest. 
Ingen tænker mere paa Arcite; alle vandrer til Venus' 
tempel, hvor præsten skal fuldføre vielsen. Emilias 
skønhed beskrives i 80 linier. Omringet af hyldest og 

jubel drager det glade brudepar til slottet. Efter bryl- 
lupsnatten sender Palemon rige gaver til Venus tempel 
— hår og skæg var desvære brændt. 

Festen fortsættes nogen tid, og da drager alle 
kongerne bort, hver til sit, og Palemon og Emilia 
bliver tilbage i fiyd og glæde. 



Geoffrey Ohaucer, 

Queen Annelide and False Arcite 

og 

The Enightes Tale 

1 Englands poetiske literatur har Italien til enhver 
tid spillet en stor rolle. Er Chancer dens fader, må 
den itahenske digtning siges at være dens moder. 
Gennem den blev Chancer, hvad han var. Ovid og 
Frankrigs digtning gav ham ikke det stød, han trængte. 
Det er den »clerke that highte Dante« og den lærde 
kannik Petrarca og fremfor alt Boccaccio, hvem han 
skylder sin storhed. Den digtning, der følger efter 
Chancer bliver national, det vil sige, den søger ikke 
inspirationen ud over landets grænser, og resultatet 
bliver poeter som Skelton. Det er, da Italien atter 
befrugter ånderne, at digtere som Surrey, som Sidney, 
som Sponser fremstår. Dramatikerne søger ogsaa sydens 
blå himmel, hvor menneskene tilsyneladende levede 
et rigere, intensivere liv, hvor glæden og de store liden- 
skaber, hvor poesi og kunst havde hjemme. Marlowe 
skrev »Jew of Malta«, Greene lagde handlingen for 
sine romaner i ItaHen og dramatiserede Ariost's Orlando, 
Shakespeare vendte atter og atter tilbage til itaUensk 

2 

grund og Ben Jonson henlagde skuepladsen for sin 
første komedie i dens oprindelige skikkelse til Venedig, 
hvor ogsaa hans mest fuldendte karakterskuespil, Vol- 
pone, foregår. Fletchers smukkeste arbeide, Faithful 
Shepherdess, er en kopi efter italiensk hyrdespil, Mas- 
singers bedste drama foregår ved Sforzaernes hof, og 
Ford og Webster hentede deres intriguer fra Italien og 
lagde deres lidenskabelige udtryk for elskov, had, hævn 
og foragt i munden på Italienere. Alle de store bærer 
længsel til det solrige land. Restaurationens digtere 
vendte sig til Frankrig, men Milton søgte Italien, især 
Dante, og byggede sit mægtige epos over et nu glemt 
italiensk digt. Byron, Shelley, Iteats søger atter til 
den evig vældende kilde, de to første til Dante, den 
sidste til Boccaccio. Lige til vore dage har digterne 
ladet sig påvirke derfra, Browning og hans hustru, 
George Eliot, Swinbume og Rossetti. 

Chancer gik i Frankrigs skole, reproducerende og 
omarbeidende hvad han fandt, men uden selv at sj:abe 
noget stort. Først ved bekendtskabet med de store 
Italienere var det, at hans egen geniale produktion 
brød frem, hans eiendommelighed udvikledes, hans 
Canterbury Tales blev til. Han nævner selv med tak 
og berømmelse Dante, fra hvem han blandt andet låner 
UgoUnos historie, og Petrarca, fra hvem han siger at 
have lånt fortællingen om Griseldis. Det er mulig, 
han har ret, skønt han utvivlsomt har kendt Decame- 
rons sidste fortælling (Giom X. x.)> da der i Dioneos 
påfølgende replik gives en antydning af den hos Chau- 
cer tilhængte »moral«, hvoraf der ikke findes spor i 
Petrarcas latinske oversættelse af Boccaccios historie. 
— Det er iøvrig mærkeligt, at Chancer aldrig nævner 
Boccaccio, den digter, der fremfor nogen har bidraget 
til hans berømmelse. 

Han nævner ham ikke i forbindelse med Teseiden, 
som han to gange har taget op til behandling, han 
nævner som kilder Stace og Corinne, tiltrods for at han 
ikke selv har benyttet Thebaiden, som Boccaccio kun 
tildels havde øst af. Chancers kildeangivelser er upå- 
lidelige og ofte forsætlig vildledende. 

I et fragment: »Queen Annelide and False Arcitec 
tager digteren sit udgangspunkt fra Teseiden. 

Efter at Theseus havde undertvunget Skyterne 
og hjemført Hippolita og Emilia, herskede der stadig 
strid i Grækenland. Theben var ødelagt og kong Creon 
indbød da frenmiede fyrster til at slaa sig ned åer. 
Blandt dem, der kom, udmærkede dronning Annelide 
sig. Hun elskede den falske Arcite høilig, kunde ikke 
undvære ham og overlod ham al sin eiendom. Han 
elskede hende ikke, men plagede hende med sin skin- 
syge. Han elskede en anden, der behandlede ham 
overmodig og sendte ham snart hid, snart did. — Så- 
ledes gaar det altid: manden bryder sig ikke om den 
kvinde, han har, men efterstræber en anden, der mis- 
handler ham. — Annehde skriver et jamrende brev til 
ham — og hermed ender fragmentet. 

Det er åbenbart, at Chancer har tænkt på at 
skrive en helt ny historie, men, som det så ofte gik 
ham, det blev ved begyndelsen. Da han anden gang 
benyttede Teseiden, holdt han sig temlig nær til origi- 
nalen; han fulgte den i hovedtrækkene, men stillede 
sig frit overfor enkelthederne, som det var hans vane. 
Som han havde strøget de skrækkelig lange taler i 
Roman de la Rose og forkortet dens 22,000 vers til 5000, 
bar han sig ad her. De næsten 10,000 vers blev til 
lidt over 2000, de uendelig lange og talrige taler, der 
findes i Teseiden som i hele Boccaccios ungdomspro- 
duktion, blev enten strøgne eller forkortede, hand- 
lingen blev sammentrængt, personerne blev gjort mere 

levende; de to venner blev mindre udsøgt høflige, mere 
lidenskabelige og Emilias karakter vandt betydelig; 
hun blev mindre af en skøgenatur, hvem enhver mand 
var ligegod. Fortællingen gjordes til den første og længste 
i Canterbury Tales og lagdes med den Chancer egne 
takt i mimden på den eneste person, der kunde for- 
tælle den, nemlig ridderen, denne personifikation af 
riddertidens mandsideal. Han havde trofast fulgt sin 
lensherres banner, og ingen havde stridt bedre imod 
hedningerne end han eller været videre om i verden. 
Fra sin tidligste barndom havde han elsket ridderdyder, 
sandhed og ære, stridt for frihed og for kvinden. 
Han havde kæmpet tre gange i tvekamp for Kristi sag 
og seiret. Han var så vis som han var tapper, ydmyg 
og ren som en kvinde i gerning og tanke. — Den 
allerede da noget afblegede fortælling om ridderlighed 
og elskov måtte ligge udmærket for denne mand. 
Indholdet af The Ejiigthes Tale blev følgende: 
Teseidens første og anden sang sammentrænges i 
nogle få linier. 

I Athen herskede en hertug, Theseus, der havde 
ført krig med Femenye o: Amazonernes land. Cithea 
kaldtes det tidligere. Han har ægtet Hippolita, og 
dennes søster Emily er fulgt med hende til Athen. 
Hjemkommen fra sin bryllupsfærd møder han en skare 
sørgeklædte kvinder, og en af dem klager over Creon, 
nu hersker over Theben, der skændelig har dræbt hendes 
og de andres mænd. Theseus drager mod Theben, 
slår Creon, og tager mange fanger, blandt dem de to 
trofaste venner. Palemon og Arcite. Disse bliver dømt 
til livsvarigt fængsel, og de søger nu deres trøst ideres 
store venskab. Her lever de år efter år. Da hænder 
det en dag i Mai, at den skønne Emily går i haven 
og plukker blomster. Palemon, der ligesom hun er 
staaet tidlig op, ser fra tårnets top, hvorfra man har 

overblik over den skønne by, den unge kvinde i haven 
og bliver straks greben af kærlighed til hende, der 
synes ham en gudinde. Han blegner og udstøder et 
skrig, der hidkalder Arcite, som urolig spørger, hvad 
der er sket. Da viser han sin ven den skønne, og Ar- 
cite gribes også af pludseUg elskov til hende. Ven- 
skabet er dermed forbi, skinsyge, had og strid træder 
istedet. Begge tillægger sig retten til at søge at vinde 
hende, Palemon som følge af at han har set hende 
først, Arcite, fordi han påstår, at hans kærlighed må 
være af en mere jordisk art, da han elsker en kvinde, 
hvorimod vennen trode at se en gudinde, hvorfor hans 
elskovssmerte ikke kan være så intensiv. 

Da kommer der en hertug Perotheus i besøg til 
sin ungdomsven Theseus. Perotheus går i forbøn for 
Arcite, der løslades af fængslet på den betingelse, under 
dødsstraf ikke at sætte sin fod i Athen oftere. Sorg- 
fuld over ikke engang mere at turde se den skønne, 
hvilken trøst den tilbageblivende Palemon dog har, 
drager han, misundende denne hans lod, tilbage til 
Theben. Hans længsel driver ham dog snart tilbage 
til Athen, og forklædt bliver han ansat i Theseus' køk- 
ken, hvor han må forrette de simpleste arbeider. Selv 
ona han ikke kan nærme sig til og tale med den skønne, 
kan han dog nu se hende. 

o 

Ar forløber. Da skaffer Palemon sig ved venners 
hjælp og ved at beruse fangevogteren ud. Han tyr ud 
i skovene og flakker om der. 

Frydende sig over den skønne Mai — ti hos Chan- 
cer som hos alle, der havde gået i skole hos forfatteren 
af Roman de la Rose foregår alt i Mai og om morgenen 
— begiver Arcite sig en morgen ud i skoven; syngende 
vandrer han om; men pludselig overfaldes han på 
elskeres vis af tungsind og tankefuldhed ; han beklager 
sig over sin skæbne, der har tvunget ham til at leve 

her ukendt og under falsk navn. Hans ord høres af 
Palemon, der skjult bag et træ ser ham, pludselig 
springer frem og overfuser og angriber sin gamle ven. 
Han kalder ham en forræder og forbyder ham at elske 
Emily, i hvis gunst han naturligvis vil indsmigre sig, 
som han har gjort det i Theseus'. Arcite bUver så 
»vild som en løve«, drager sit sværd og betaler Pale- 
mon med samme mønt. Han vil kæmpe med ham, 
men da han ser vennen ubevæbnet, sulten og træt, ud- 
sætter han kampen til den næste dag, idet han lover 
at bringe ham både føde, seng, våben og hest. Derpå 
skilles de. 

Næste dag mødes de og kæmper som to riddere, 
der, lige tapre, holder hinanden stangen. Hårde slag 
og stød veksles, men de er jevnbyrdige modstandere. 

Samtidig holder Theseus jagt; han kommer i 
nærheden af de kæmpende, hidkaldes ved larmen og 
vredes over at finde to riddere, der slås uden at iagt- 
tage reglerne for en ret turnering. Han byder dem 
høre op. Palemon angiver nu både sig selv og Arcite, 
idet han endog anklager sin fordoms ven for at have 
besveget Theseus i det håb at vinde Emily. Hanselv 
elsker hende også, men han ved, at han må dø nu, 
og han opgiver tilfreds livet, når han blot ved, at 
Arcite må dele samme skæbne. Theseus dømmer dem 
da begge til døden, men kvinderne går i forbøn for 
dem, og da de er ædelbårne og deres brøde har sin 
rod i kærlighed, tilgiver han dem, mod at desværger 
ham troskab. Himlen selv skal afgøre deres skæbne. 
Halvtredsindstyve uger efter den dag skal de møde i 
Athen med hver hundrede riddere, og der skal da holdes 
en fuldstændig turnering. Den, der beseirer eller ud- 
driver den anden af skranken skal |have Emily til 
hustru. — Alle er tilfreds med afgørelsen, dog særhg 
de to ynglinge. 

Her følger beskrivelsen af de tre templer. Istedetfor 
Boccaccios skildring af gudernes boliger befolkede med 
allegoriske figurer, findes en opregning af templernes 
udstyr med statuer, billeder og altre. 

Til den fastsatte tid møder de saa med deres to- 
hundrede riddere. Palemons bedste mand er kong Ly- 
gurge af Thracien, Arcite bringer Ereteus, konge af 
Indien. 

Søndag aften, to timer før midnat, mens lærken 
synger, går Palemon til Venus' tempel for at bede 
iende om hjælp. Han forlanger ikke seir og ikke be- 
rømmelse, kun den hele og ubeskårne besiddelse af 
Emily. Efter en inderlig bøn bevæger gudindens Statue 
sig, og han opfatter dette som et tegn på, at hans ønske 
bliver opfyldt. 

Ved solopgang vandrer Emilie til Dianas tempel. 
Hun beder saa inderlig gudinden skåne hende for at 
komme til at tilhøre nogen mand; hun sværger at ville 
leve ugift. Skulde hun dog blive nødt til at tage en 
af dem, beder hun gudinden skænke hende til den, 
der elsker hende højst. 

Arcite går til Mars. Han minder den røde gud — 
rød fordi planeten Mars er rød — om dennes kærlig- 
hed til Venus, og om hvorledes Vulkan overraskede ham 
i sin ægteseng. Fra sine egne elskovssmerter må han 
kunne slutte sig til hans. Derfor beder han ham om 
at skænke ham sejren. Da tempeldørene giver sig til 
at ringe, alterilden blusser op og gudens rustning rasler, 
falder Arcite paa knæ og raaber: Victoria. 

Men i himlen bliver der stort skænderi, som selv 
Jupiter ikke kan stanse. Gamle Saturn må til; han er 
alt det ondes ophav; han drukner, hænger, kvæler og 
forgiver folk, kaster dem i fængsel og forleder dem til 
oprør ; han er fuld af hævnlyst, når han står i Løvens 
billede. Han ødelægger de store borge; det var ham, 

der dræbte Samson under søileme ; han bringer sygdom, 
pest og død. Han skiller trætten ved at love både 
Venus og Mars seir. 

Hele Athen er paa benene for at se den store fest. 
Ivrig drøftes de to partiers udsigter* Hoffet ankommer. 
Forberedelsen til tmrneringen begynder. Theseus selv 
ser til fra et vindu og folket trænger sig om ham, for 
at se og hylde ham. Da træder en herold frem. The- 
seus har ændret sin beslutning: en kamp på Hv og 
død må ikke finde sted ; derfor må ingen skarpe våben 
bruges, og hver ridder må kun gøre et angreb med 
lansen. Hvis nogen handler herimod, skal han gå 
ud af kampen; falder en af førerne, hører kampen op. 

Der følger en indviklet beskrivelse af kampen. 
Både sværd og spær bruges og striden bliver hæftigere. 
Palemon og Arcite søger hinanden i striden ; de veksler 
hug og stød; da kommer kong Emetreus Arcite til hjælp 
og sårer Palemon; denne bliver derved gjort ukamp- 
dygtig, og seiren samt dens løn tilkendes Arcite. 

Der bliver stor ståhej i himlen; Venus beklager 
sig højlydt, men Saturn beder hende holde mund; hun 
skal få sin vilje, som Mars har fået sin. 

Der sker et under. Arcite hilser op til sin <Jame 
og hun sender ham et mildt blik — ti kvinden holder 
altid med den, der har lykken med sig. Da bliver 
hans hest sky for en fra jorden opstigende flamme, 
den springer til siden, han falder af og løftes op som 
død. Faldet viser sig at være af en farlig natur, ingen 
lægekunst kan hjælpe her, hvor naturen ikke vil 
hjælpe : 

»And certeynly ther nature wil not wirche, 

Farwel phisik! go her the man to chirche.« K. T. 2761 

På hans dødsleje vågner igen det gamle venskab, 
og han anbefaler Palemon tilEmihe. Så dør han med 
blikket fæstet på hende, og »Emihe skreg, og Palemon 
"- viede«. 

• 

En prægtig Ugfærd fik han, med guldindvirkede 
ligklæder, med røgelse og guld på det af mange slags 
træ byggede alter, med sang og skuespil og lege. 

Atter går der åx og tiden læger alle sår. På en- 
gang hører al sorg op blandt grækerne og Theseus sen- 
der bud til Palemon, der kommer og ægter Emilie, 
hvorefter de lever mange år lykkelig sanmien. 



Chancer synes at have skrevet sin version efter 
h\ikommelsen. Der er i selve enkelthederne endel 
forandringer, udeladelser, misforståelser og tilføielser, 
der bedst forklares ved, at Teseiden ikke har været 
tilgængelig for ham, da han skrev »Knightes Tale«. 
Den hast, hvormed slutningsbegivenhederne fremstilles, 
er betegnende for den mundthge fremstilling, som 
historien forudsættes at være genstand for. 

Chancers fortælling var sikkert meget yndet, hvad 
der noksom fremgår af den benyttelse, andre digtere 
bar gjort af den, og som skal gøres til genstand for 
undersøgelse i det følgende. 



Kong Jakob I. af Skotland. 



The Eing's Quair. 

Jakob laf Skotland (1394—1437) blev efter sin ældre 
broders mord af sin fader sendt til Frankrig for at op- 
drages der. Underveis faldt han i hænderne paa Hen- 
rik IV. af England, der ikke vilde give slip paa ham. 
1406 blev han nominelt konge i Skotland, men forblev 
dog fange selv efter Henrik V's tronbestigelse. Først 
senere frigaves han, for at følge med på toget mod 
Frankrig, og således bryde alliancen mellem dette land 
og Skotland. 1424 fik han fuld frihed efter at have 
ægtet Jane af Beanf ort. Han var i fangenskabet blevet 
opdraget som det anstod sig en fyrste, og, begavet som 
han var, udmærkede han sig både i legemlig og ånde- 
lig henseende. Påvirket af Chancer digtede han i den- 
nes verseform »The King' s Quair«. 

Som Chancer mere end engang begynder med, at 
da han ikke kunde sove, tog han en bog, læste og 
sank hen i grublerier, i hvilket da det, hans digt om- 
handler, fremstillede sig for ham, således begynder 
kong Jakob med, at han vågnede en morgen, tog Boethins 
og læste. Han faldt i tanker og mindedes den tid, 
han blev sendt fra Skotland, opsnappet og sat i fængsel. 

Her smægtede han længe. Da en morgen i Mai står 
han tidhg op og ser ud af vinduet ned i slottets 
have. Han opdager der en skøn ung kvinde ; han føler 
straks kærligheden vågne, men er i tvivl, om det er 
en gudinde eller en jordisk kvinde. — Hun hgner på- 
faldende Emilia, der igen har en hel del tilfælles med 
den i Chancers »Court of Love« besungne Rosial. — 
Da den unge kvinde forlader haven, bliver alt mørkt 
for ham. — Han sover ind og hans drøm er en alle- 
gorisk fremstilling af Venus, Minervas og Fortunas 
boliger — tidens almene digteriske eiendom. — Digtet 
ender saa med en lovprisning af hans hustru. 



Enightes Tale 

og 

Det Elizabethske Drama 



Det engelske drama bemægtigede sig hurtig »Knigh- 
tes Tale«. To Stykker synes at have været byggede 
over emnet: Richard Edward's »Palamon and Arcyte«, 
opført i 1566 for dronning Elisabeth under hendes 
besøg i Oxford, og »Palamon and Arsett«, der ifølge 
Henslowes regnskabsbog opførtes fire gange i Septem- 
ber 1594. Da intet af de to dramer eksisterer længere, 
er der ingen grund til at hengive sig til gisninger 
over deres indhold. 

Den populære fortælling har mulig ogsaa øvet en 
vis tiltrækning på Shakespeare i dennes ungdom. Han 
har benyttet den ved udarbeidelsen af »Midsummer 
Night's Dream«, hvor dog hans lån hovedsagehg ind- 
skrænker sig til nogle navne. Hertug Theseus [der 
ikke alene hos Chaucer er »duk«, og hos Boccaccio er 
»duca«, men som allerede hos Dante er »ducad'Atena« 
(Inf. Xn. 17.)] vil om nogle dage holde bryllup med 
Hippolita, som han har beilet til med sværdet, og hvis 
kærlighed han har vundet ved at skade hende. Phi- 
lostrat, der hos Chaucer er det af Arcite antagne 
navn, da denne forklædt vender tilbage til Athen, er 

her navnet på Theseus' ceremonimester. Ægeus, der 
hos Boccaccio er Theseus' fader og jævnlig optræder, 
men som hos Chancer kun viser sig en gang, nemlig 
med en trøstetale over Arcite, er her Hermias fader. 

I 1634 udkom i kvartformat et drama: »The Two 
Noble Kinsmen. Presented at the Blackfriars by the 
Kings' Majesties Servants, with great applause. Written , 
by the memorable Worihies of their time, 
Mr. John Fletcher, and i ^ 
Mr. Wilham Shakespeare i 
Printed at London by Thos. Cotes, for John Waterson 
and are to be sold at the signe of the Crowne in 
Pauls' Churchyard. 1634.« 

I foUo-udgaven af Beaumont og Fletchers værker 
(1647) findes stykket ikke; derimod er det trykt i 
anden foho-udgave (1679). 

Hvad angår forfatterskabet til dette drama, må det 
først anføres, at det eneste nogenledes samtidige vidnes- 
byrd er titelbladets angivelse. Denne behøver ikke at 
være påUdelig. Dels er udgivelsen foretaget 19 år 
efter Beaumonts, 18 år efter Shakespeares og 9 år efter 
Fletchers død, altså en uansvarlig boghandlerspekulation. 
At sætte datidens to populæreste dramatiske forfatteres 
navn på titelbladet, måtte lokke købere. Dels var det 
en ikke ukendt trafik, selv i Shakespeares levende live, 
at sætte hans navn paa stykker, som umulig kunde 
have haft ham til forfatter. »The Historv of Car- 
denio« indførtes i boghandlerregistret ^k 1653 som et 
arbejde af Fletcher og Shakespeare. Det forblev utrykt. 
Dyce mener, i modsætning til Weber, at Shakespeare 
ingen del har haft deri. Spaldings argument, at selv 
som boghandlerkneb var det et dårligt påfund at sætte 
Shakespeares navn ved siden af Fletchers, eftersom 
denne var mere populær end hin, holder iiseppe stik. 
Elfter Restaurationen var Fletcher sikkert populærere i 

teatret end Shakespeare, men hos bogkøbeme? Mil- 
ton beundrer og nævner Shakespeare, han nævner 
aldrig Fleteher, skønt han låner af ham [Comus]. At 
en forfatters værker opføres oftere end en andens be- 
tyder ikke, at den sidste nyder mindre anseelse end 
den første, men ofte blot, at han bedre forstår, hvorledes 
en madpose skal skæres, idet han kan more publikum 
uden at anstrenge det. Abekatten er opført mange 
gange oftere end Hakon Jarl, men ingen vover dog at 
sætte forf. af hint over skaberen af dette. Snarere 
vilde vel det, at to forfatteres navne stod på bogen, 
skaffe købere blandt begges beundrere. 

Fra den tid til nu er det af de fleste engelske 
kritikere blevet hævdet, at værket skyldes de to an- 
givne forfattere. Kun Steevens i hans udgave af 
Shakespeare (note til Pericles) og Hallam i »Introduc- 
tion to literature of Europe« (vol. Hi; pag. 380, ed. 
1860) har protesteret derimod, og uden at gå nærmere 
ind på spørgsmålet tiUagt Fletcher hele arbeidet. 
Imod dem staar der en falanx af berømte navne, som 
Lamb, Coleridge, Dyce, Spalding, Hickson, Fleay, 
Swinburne, Furnivall, Skeat. Der er mellem disse 
enighed om, at Stykket skylder to forfattere sin 
tilblivelse, og at disse maa være Skakespeare og 
Fletcher. Hermed ophører enigheden. Nogle tillægger 
Shakespeare scener, som andre fraskriver ham og om^ 
vendt. Man er også uenig om selve stykkets tilbHvelseB- 
maade: var Shakespeare den, der skrev de vigtigere 
dele af dramaet, som så Fletcher efter hans anvisning 
udfyldte? eller var stykket et af den unge Fletcher 
skrevet, som den ældre digter omarbejdede? eller 
arbeidede de i fællesskab på den måde, som det var 
skik i tiden, idet den ene overdrog den anden bestemte 
sceners udarbeidelse, hvorefter de da sammensmeltede 
deres produkt? er det skrevet samtidig med at »King 

Henry VUE.« — et andet drama, der tillægges samme 
firma — blev til, før eller efter, i tiden mellem 1612 
—1614? eller har Fletcher efter Shakespeares død, gjort 
et af denne ufuldendt manuskript færdigt? 

Fleay, der har talt alle linierne i Shakespeares 
værker, hvis eiendommeligheder han efter Swinbumes 
udtryk føler med sine fingerspidser, har anlagt sin 
»metrical test« på »Two Noble Kinsmen«. På grund 
af de få rim i dramaet hævder han, at Shakespeares 
del må være skrevet tidligst 1610, da kun hans seneste 
dramer, »Tempest« og »Winter's Tale« er hgeså rim- 
fatlige. Hans øvrige metriske undersøgelser har vist 
ham, at de dele af dramaet, som han selv tillægger 
Shakespeare, stemmer i versifikationen bedre overens 
med dennes uomtvistede produktion, end de partier, han 
tillægger Fletcher. Men hans »metrical tests« har ikke 
haft held med sig — hvor interessante de end i mange 
henseender maa siges at være — til at fastslå række- 
folgen af de enkelte arbeider udover, hvad man uden 
dem var nået til ; og da hans beregninger over kvinde- 
lige endelsers antal fører til det resultat, at »Richard 
in« anbringes som det syvende sidste og »Hamlet« som 
det niende sidste, medens »Henry VI i« bliver num- 
mer 6 og »Henry VI II« nummer 14 fra oven, lige efter 
»Titus Andronicus«, må det vel være tilladt at se lidt 
skeptisk på hans påstande. Det samme gælder Furni- 
vaU, som ved sine undersøgelser om »unstopt lines« 
ansætter »All*s well« langt senere end »Merchant«, og 
»Pericles«, »Two Noble Kinsmen« og »Timon« lige 
før «Tempest«. Har Fletcher villet efterligne Shake- 
speare, er det jo så rimelig, at han har søgt at efter- 
ligne hans versifikation. 

Skeats argument, at Fletchers og Shakespeares 
bidrag er Hgestore, at Fletchers part kan skilles ud 
ucten skade for stykket [se side 54] og at der findes 

mange Shakespeaxske ord i de denne tillagte scener, 
men få [altså dog nogle], i de øvrige, er temlig løse 
argumenter, der næsten står paa høide med hans op- 
lysning, at »Two Noble Kinsmen« rimeligvis er skrevet 
1610, derfor (!) omtrent offentliggjort samtidig med 
Jakob I's bibel. — Shakespeare overbeviser, Fletcher 
forbløffer, Mr. Skeat synes at ville gøre det sanmie. 

Den vei, der hidtil hovedsagelig er fulgt af dem,, 
der har undersøgt forholdet, har været, at sammen- 
holde enkelte vers og udtryk med vers og udtryk hos 
Shakespeare eller andre digtere og derefter fastslå 
resultaterne. Ad den vei nåde Spalding allerede 1838 
[Letter on Shakespeares' Authorship of Two Noble 
Kinsmen] til at sondre mellem Shakespeares og Fletchers 
bidrag. Hickson gjorde i »Westminster Review« 1847 
sagen til genstand for undersøgelse og kom til omtrent 
lignende resultater som Spalding. Littledale, der har 
udgivet dramaet to gange med kommentar og analyse, 
bliver ved halsbrækkende sammenstillinger af, hvad 
han kalder paralelsteder, i hovedsagen enig med Hick- 
son. Swinburne har påstået, at han bestemt kunde 
påvise, hvilke verslinier i sidste akt Shakespeare havde 
skrevet, hvilke Fletcher. Delius har i Shakespeare 
Jahrbuch analyseret stykket og tror ikke på, at Shake- 
speare er forfatter, men mener, at hele arbeidet skyldes 
en anonym digter, der har søgt at efterligne begges stil. 
Endelig har R. Boyle i »Transaction of New Shakspere 
Society, 1881« slået et slag for Massinger som den, der 
i fællig med Fletcher skulde have forfattet vort stykke ; 
han påstår, at Massinger er den af datidens digtere, der 
nærmer sig Shakespeare mest, både i tankegang og 
versifikation, og da han faktisk har arbeidet en del 
sammen med Fletcher kunde denne hypotese et øieblik 
synes ganske antagelig. Desværre gør han for meget 
ud af det. Af egen magtfuldkommenhed tildeler han 

Massmger en mængde b&de af Fletchers og af andres 
stykker, og sætter kronen på værket ved at påstå, at 
»Henry VIEL« er skrevet af disse to, idet han fraskriver 
Shakespeare enhver andel deri; når en kritiker er 
kommet såvidt, synes det mig, man må opgive enhver 
forhandling med ham. Boyle har i »Transactions« og 
i »EngUsche Studien« fremført en aldeles overvældende 
mængde paralelsteder til fordel for sin protegé, hvoraf 
ikke, såvidt jeg har undersøgt dem, et eneste betyder 
det ringeste. Hvor vanskelig det er at afgøre slige 
spørgsmål, når man ikke har nogle bestemte holde- 
punkter at gå ud fra, men kun påstande, der afhænger 
af individuel smag, kan ses af DeQuincys ogSpaldings 
forskellige bedømmelse af vort stykkes sidste akt: begge 
tillader den, med undtagelse af anden scene, Shake- 
speare, hin med den motivering, at den står i linie 
med det største, Shakespeare har frembragt, denne fordi 
den vel må siges at være høist tarvelig, men dog 
utvivlsomt er Shakespeares. — En sammenstilling af 
paralelsteder er utilstrækkelig til at bevise eller frakende 
en Elizabethsk digter bestemte værker ; ved hjælp af 
dem vil man kunne tilkende Shakespeare de fleste af 
de på hans tid skrevne værker, hgesom man vil kunne 
frakende ham alle hans egne, hvad der da ogsaa er 
sket både med Macbeth og Julius Cæsar o. m. a. 

Ad fraseologisk vei opnås intet. Den vei, der må 
betrædes, er at undersøge spørgsmålet: Kunde Shake- 
speare have skrevet »Two Noble Kinsmen?« 

Således har spørgsmålet ikke før været stillet, og 
det er dog altid et forsøg værd, om man ikke ad den 
vei kan nå et resultat. 

Coleridge erklærede [Table Talk H 121, ed. 1835], 
^t Shakespeare ikke lod sig efterligne ; han havde selv 
prøvet det, og forsøget mislykkedes; resultatet blev en 
lighed med Massinger. Det vil selvfølgehg altid være 

3 

lettere at efterligne en samtidigs manér end en for- 
længst afdød digters. Og spørgsmålet er jo netop, om 
stilen i »Two Noble Kinsmen« er andet end en efter- 
ligning. Det bliver naturligvis for en stor del en 
smagssag. Det, at den store digters navn står på 
titelbladet, gør, at indholdet låner en stråleglans, som 
det i andet tilfælde ikke vilde have fået. EJn fin 
etikette på en vinflaske får megen gift til at løbe ned. 
»Pericles« får endnu stadig lov til at stå i Shake- 
speares værker, og »Timon« og »Troilus« beundres som 
mesterværker fra digterens bedste periode. Fintfølende 
ånder som Sheridan og Garrick trode i forrige år- 
hundrede på, at Irelands elendige makværk «Vortigem« 
var et ægte Shakespearesk værk, og Boswell faldt på 
knæ og takkede sin gud, at han havde ladet ham leve 
og se det. Det går med Shakespeare som med biblen. 
For de fleste står det alt som lige stort og lige herligt; 
de vil ikke og kan ikke se, at i tidens løb har endel 
sneget sig ind, der oprindelig ikke hører hjenmie der. 
For at komme til klarhed må værkerne pilles i styk- 
ker og sammenholdes med det, der vides at være 
ægte. Det er det, jeg vil forsøge at gøre i det efter- 
følgende med »Two Noble Kinsmen«. Jeg foretager 
først en analyse af stykket, scene for scene, ved hver 
scene findes en angivelse af de forskellige kritikeres 
stilling til den; i noterne findes bemærkninger knyttede 
til de enkelte scener, belysende dem. Derefter følger 
en sammenstilling af de to digteres arbeidsmethode og 
tildels livsanskuelse, således som den fremgår af deres 
ægte stykker. Tilsidst resultatet af undersøgelsen. 

For kortheds skyld står Fletchers navn for Beau- 
monts og Fletchers; endnu har ingen påvist, hvori 
Beaumonts andel i firmaet bestod. 

Two noble Einsmen. 



Prolog: 

Først drages en sammenligning mellem ny dramer 
og uplettet jomfruelighed; begge dele løber mændene 
efter og begge dele indbringer mange penge. — Det 
oplyses, at handlingen er lånt fra Chancer; hvis denne 
hører mislyd ved stykkets opførelse vil hans ånd reise 
sig og fordønmie forfatternes åndløse værk. Derfor 
beder de publikum række en hjælpende hånd; gør 

stykket ikke lykke, vil de se sig tvungne til at høre op 

(med at skrive?) i) 

Aet I. Scene I. *) 
Theseus og Hippohta går til templet for at blive 
viet. — Sang. - Tre dronninger i sørgedragt optræder 
og knæler for Hippolita, Emiha og Theseus. De an- 
råber om hjælp modCreon, der har dræbt deres mænd 



^) Shakespeares henvendelser til publikum er lige langt fra 
den gængse — her repræsenterede — tryglen om over- 
bærenhed, som fra Ben. Jonsons arrogante pukken på 
egen storhed. Som her taler ikke den ansete digter, den 
velhavende teaterdirektør, den selvbevidste mand, der altid 
omhyggelig skjuler sin egen person. Det er ord, der 
kommer fra unge digtere, der hverken er sikkre på sig 
selv eller på publikum. Var stykket fuldført efter Shake- 
speares død, vilde der sikkert have været en hentydning 
til Fletchers beundrede ven. 

*) Shakespeare [Spalding, Hickson, Skeat, Lamb]. Sangen 
af Fletcher [Dowden, Nicholson, Littledale, FumivalL] 

og ikke tillader, at ligene bliver brændte*). Theseus 
lover hjælp, men de fordrer, han skal komme straks. 
Anden dronning bønfalder Hippolita om at give sUp 
på ham før brylluppet, da han, når han først har hvUet 
ved hendes side, ikke vil kunne give shp på hende. 
Da der nu hgger en dronning for hver af de fornenune 
personers fødder, røres Hippolita, og hendes og Emilias 
bønner forener sig om, at han ofErer sin lyst for sin 
pligt, hvilket han gør.^) 

Theseus: »Thus should we do: being sensually sub- 

dued, 
We lose our human title.«*) 



*) Hos Ghaucer og Boccaccio fører en af dronningerne ordet, 
her alle tre. Scenen minder om de tre ulykkelige høi- 
bårne kvinders optræden i Richard III. Der er den 
samme lighed mellem dem og disse, som mellem de 
klangfulde toner af et mægtigt, sammenstemt klokkespil 
i en engelsk katedral, hvor hver klokke har sin fulde 
tone og en enkelt, dronning Margaret, med sin mørke, 
høitidsfulde klang tjener som baggrund for de andre og 
får luften til at skælve længe efter, at den er hørt op 
at lyde — og tre små svage klokker ude i en landsby- 
kirke, der spiller samme melodi som de store. 

3) Sammenlign »Merchant of Venice«. Portia forlanger, ved 
meddelelsen om, at Antonio er i fare, at Bassanio skal 
følge hende til kirken, og så straks reise til sin ven, da 
der ingen tid er at spilde. Først efter Antonios frelse 
kan de rolig hengive sig til deres lykke, og der er ingen 
fare for at miste Bassanio; det er kun nogle dages op- 
sættelse. — Her afbrydes selve gangen til templet, parret 
bliver ikke viet, og i en krig er der dog altid fare for 
at Theseus kan falde. Har Greon huseret så længe, 
kunde hævnen vel opsættes til næste dag. 

*) Fletchersk tankegang; Shakespeare præker ingen under- 
trykkelse af sanseligheden mellem elskende. — Fletchersk 

Aet I. Se. n. *) 

Palemon og Areite. 
De klager over tilstandene i Theben, der gør det 
umulig for« mænd af ære at udholde opholdet. Deres 
onkel Creon er> en tyran, under hvem alt ondt blom- 
strer og alt godt går tilgrunde*). — Derfor er det 
nødvendig, at de forlader hans hof. — Valerius, tildigtet 
figur, kalder dem til kong Creon, der raser i anledning 
af Theseus' krigserklæring. De beslutter straks at 
kæmpe på Creons side, dog med den bemærkning, at 
det er med hænderne, ikke med hjerterne, de kæmper«). 



er ogsaa en uvedkommende, men pikant bemærkning som 
Theseus' til første dronning, at hun var i samme stilling 
som han: hendes mand forlod hende på bryllupsdagen. 

*) Shakespeare [Spalding]. 
Shakespeare omarbejdet af Fletcher [Dyce, Skeat, Swin- 

burne, Littledale]. 
Shakespeare og Fletcher, eller Fletcher omarbeidet af 

Shakespeare [Hickson]. 

^) Hos Chancer er der ingen omtale .af prinsernes stilling 
overfor Creon ; i slutningen af Teseiden, hvor den døende 
Areite skrifter, siger han : 

Né di Creonte l'asper crudeltate 
Mi piacque mai, né in altrui l'usai. 

(Teseide X, 97.) 

^) Der er ingen grund givet til det unaturlige omslag udover 
den unaturlige ædelhed, som gør, at de ikke kan forlade 
den onkel, de lige før ikke vilde være i slægt med. — 
Omslaget er i Fletchers, ikke i Shakespeares ånd. 

Sign. Shakespeares måde at arrangere slige omslag 
på: Percy, der paa grund af et misforstået ord hdt efter 
lidt arbeider sig op til et blindt raseri : Othello, der behøver 
to lange samtaler med Jago, hvori denne med en uendelig 
behændig manøvreren med maddingen får Othello til at 
bide på krogen. 

Aet I. Se. m. *) 
Perithous, der her er blevet Theseus' førsteminister, 
tager afsked med Hippolita og Emilia for at drage til 
hæren. — Kvinderne bUver tilbage og fortæller om 
Perithous og Theseus' store venskab 7). — Derfra kom- 
mer de ind på omtale af EmiUas ungdomsvenskab for 
en pige, Flavina; hun døde, men Emilias hjærte hænger 
endnu ved hende 8). Der er endog en hentydning til 
en unatmrhg kærlighed imellem dem, som gør, at hun 
aldrig vilde kunne hengive sig til en mand, hvilket 
Hippolita temlig ufint betvivler^) 



*) Shakespeare [Spalding, Hickson, Littledale, Lamb]. 
Scenen er overflødig, peger hverken frem eller tilbage. 

^) Det nære venskab, mnllem P. og T. har ikke indflydelse 
på nogen eller noget. Måske har Perithous været tiltænkt 
den rolle, som Acate spiller hos Boccaccio som Emilias 
første overflødige trolovede. 

®) Emilias venskab til Flavina har heller ingen méd; det 
er en efterligning af Helenas prægtige skildring af for- 
holdet mellem hende og Hermia, der passer så udmærket 
i den bedrøvede kvindes mund, da hun tror sig både 
bedraget og spottet af sin fordums veninde. [Midsummer 
Night's Dream III. n] 

Det samme effektmiddel er brugt her og i den fore- 
gående scene: her afbryder Hippolita Emilias fortælling 
med den bemærkning, at hun mener Flavina [I. ili. 55] 
hist afbryder Arcite Palemon, der skildrer rædslerne i 
Theben med de tre ord: Our uncle Greon [I. ll. 62] 
Fortælleren gør en pavse, som om han ikke kunde bringe 
ordet over sine læber, og den anden nævner det da. 
Fletcher bruger ofte dette middel, Shakespeare en enkelt 
gang [Hamlet IV. vii. 9i], men ikke i to paa hinanden 
følgende scener. 

^) Emilias hentydning til elskov mellem kvinder har et side- 
stykke i »Honest Man's Fortune« (IV. in fine) i Veramours 
hentydning til elskov mellem mænd. — I »Humorous 
Lieutenant» drikker titelfiguren af en feiltagelse en trylledrik 
og bliver forelsket i kongen. — Tanken er absolut fremmed 
for Shakespeare. 

Aet I. Se. IV.*) 

Efter kampen møder de tre dronninger Theseus, 
hylder ham som seirherre og går hen at begrave deres 
niænd^<>). 

Palemon og Arcite bringes som fanger. Theseus 

er glad over at have fået dem levende. Han befaler, 

at de skal behandles som mænd, tolker dem sin kærUg- 

hed og sit venskab og dømmer dem til livsvarigt 

^fængsel"). 

Aet I. Se. V. **) 

Dronningerne bærer deres tre kister over Seenen 
under sang^*). 

Da de midt på scenen skilles for at gå hver sin 
vei med hver sit hg, ender den tredie den korte sam- 
tale naed: 

>This world is a city fuU of straying streets, 
And Death is the marketplace, where eaeh-one meets.« ^^) 



*) Shakespeare [Spalding, Hickson, Littledale]. 

^®) Hos Boccaecio, ikke hos Ghaucer. 

*^) Theseus sammentrænger Hamlets »To be or not to be»; 
han opregner ganske kort livets plager uden at knytte 
en eneste bemærkning, et eneste billede dertil. 

**) Shakespeare [Spalding, Hickson]) 
Fletcher [Littledale]. 
Scenen er fuldstændig overflødig. 

**) Er der sang ved Shakespeares ligtog? Bruger han ligtog 
uden dramatisk grund? 
Se Richard III., Hamlet. 

^8) Er virkehg Shakespeares visdomsord på den tid, hvor 
han må have skrevet Lear og Macbeth så billige? 

Det er en forandring, men ingen forbedring afÆgeus' 
trøsteord over Arcite [K. T. 2849]: 

Aet n. Se. I. *) 

Fangevogter lover Frieren en mindre sum i med- 
gift med datteren, hvis denne virkelig er tilsinds at 
ville have ham, hvilket Frieren bekræfter. 

Datteren kommer med strå til de to fyrstelige 
fangers gulv. Hun er meget optaget af dem, tager 
ikke hensyn til Frier; forholdet mellem dem glemmes 
helt for en udmaling af Palemons ogArcites glimrende 
egenskaber, deres standhaftighed, tålmod og gode humør 
— en skildring disse selv gentager i næste seene. — 
Frieren oplyser, at han aldrig har set dem. I saname 
øieblik viser de sig på balkonen og bliver genstand for 
beundring **). 

Aet n. Se. n. **) 
Palemon og Areite i fængslet. 
Palemon: Hvor er Theben, vor skønne stad, vore 



»This world nys but a thurghfare ful of woo, 
And we ben pilgryms passyng to and fro«. 

Efter at dette var nedskrevet ser jeg, at Littledale har 
trukket den samme nærliggende parallel; han er meget 
stolt af sin opdagelse. 

*) Shakespeare [Hickson, Goleridge, Littledale, Skeat]. 
Fletcher [Spalding, Dyee]. 

Sceneinddelingen er her efter Theobalds udgave [1750], 
mere praktisk end Dyces. 

1*) Tillægges Shakespeare på grund af, at den er skrevet på 
prosa. Fletcher »vides« ikke at have skrevet prosa, 
skønt mange af hans vers bedst læses som saadan. 
I. ra. kan kun læses som prosa, skønt den i kvarto- 
udgaven er trykt som »blank-verse« — den tillæges Flet- 
cher. IV, ni,, hvorom der står strid, er også på prosa. 
— Men Hgner indhold og diktion Shakespeare ? Så træet 
en elsker findes ikke hos lidenskabens digter. 

**) Fletcher [Spalding, Hickson, Littledale, Lamb]. 

Synes mig stykkets bedste scene, ved ingen mindes man 

venner og vor slægt? Aldrig mere skal vi kappes med 
dens ungdom i lege om damernes gunst og vinde 
den; aldrig mere svinge vore våben eller føle vore 
heste bevæge sig under os som et bølgende hav. 

Arcite: Nei, her er vi i fængsel. Vor ungdom 
vil visne som et for tidligt forår. Det tungeste er dog^ 
at vi skal dø ugifte, uden at have favnet en elsket 
hustru, uden at efterlade afkom. Hele vor verden er 
her; ranken gror, vi ser den ikke; tiden går, vi mær- 
ker det ikke; somren med sin skønhed kommer, for 
os er det altid vinter. ^^) 

Palemon: Sandt nok! Aldrig skal vi på jagten 
råbe til vore hunde, i^) Vi vil glemme vore legems- 
øvelser og dø dovne og ligegyldige — en helts værste 
skæbne. 

Arcite: I ulykken er der dog to glimt af lykke: 
Tålmod og det, at vi lider sammen. Så længe Pale- 
mon er her, er det intet fængsel. 

Palemon: Når to ædle sjæle holder sammen, kan 
ulykken ikke tvinge dem. 

Arcite: Vi kan drage nytte af dette sted. Fængslet 
er et helligt tilflugtsted for dem, der flyr det onde. 
Alt godt kan vi erholde gennem vor indbildningskraft. 
Vi er alt for hinanden, hustru, fader, venner, hin- 
andens arvinger; ingen voldsomhed kan berøve os 
dette. Her kan vi leve længe ; intet kan skade os ; var 



mere om Shakespeares stil. En hel række af den store 
mesters dramer passerer under læsningen revu for en. 

^^) Reminiscenser fra Gymbeline: Belisarius' sammenligning 
mellem livet ved hoffet og i bjergene; ynglingenes be- 
klagelse af den uvirksomhed, hvortil de er dømt. 

(Gymbeline III. m.) 

*<*) Palemons ord om de thebanske hunde er Theseus' ord 
om Spartas hunde fra Midsummer Night's Dream (IV. i. ) 

yi fri, kunde måske en hustru skille os, strid fortære 
os, onde tunger sætte splid imellem os. 

Palemon: Jeg synes nu, at dette er det sande liv; 
udenfor er kun elendighed o. s. v. 

Palemon: Vort venskab kan umulig ende. 

Emilia viser sig med en terne i haven. Ikke så- 
snart ser de to venner hende, før de elsker. Der ind- 
træder straks kulde mellem dem. Palemon så hende 
først og fordrer derfor en forret til at elske hende, som 
Arcite ikke vil indrømme ham. ^^) 

Emilia ^^) går, efter at have plukket blomster. 

Vogter kommer og kalder Arcite til Theseus. ^^) 



1'^) For første Gang dukker ligheden med Brutus og Cassius 
op — svagt i striden om retten til Emilia. Arcite er 
den rolige og føler sig »armed so strong in honesty« 
(Julius Cæsar IV. iii. 67), at han overlegent kan trodse 
Palemon, der, følende sin underlegenhed og ude af stand 
til at styre sit sind, bruser op. 

*8) Ghaucer er fulgt temmelig nøie; dog er opfattelsen af 
Emilia lige langt fra den sympatetiske figur, Ghaucer her 
skabte og fra Shakespeares høie kvindeideal. Hun er 
en lille sypige, hvis tanker beskæftiger sig med mændene, 
medens hun knibsk agerer kysk og kold. Blomster, der 
altid giver den blomsterelskende Shakespeare leilighed til 
at lægge sit dybe kendskab til deres eiendommelige farve 
og duft for dagen (Perdita i Winter's Tale IV. vi.), sæt- 
ter hans fantasi i bevægelse, så billede jager billede, frem- 
kalder her et eneste tarveligt langtrukkent billede af vinden, 
der kysser den »kyske« blomstrende rose. — Der er 
ingen engelsk digter, hvis tankegang er mindre kysk, og 
i hvis mund ordet »chaste« oftere findes end i Fletchers. 

*^) Der er en svag genklang fra Hamlet (II. n. 220) i ord- 
skiftet mellem Palemon og Vogteren: 
»Jailer: Prince Palemon, I must awhile bereave you 
Of your fair cousin's company. 
Palemon: And me too, 
Even when you please, of life.« 

Palemon lades alene tilbage. Han frygter nu 
for, at Arcite skal blive frigivet og således vinde 
Cinilias ksérlighed. Dog, dette vilde han kun kunne 
opnå gennem falskhed, og hvorfor skulde menneskene 
være så falske. 

Vogter kommer igen og fortæller, at Arcite er 
frigivet på betingelse af at forlade Athen for stedse. 
Palemon misunder vennen hans udsigt lil at vinde 
£milia, om han blot er klog og modig. Vogteren 
lader ham vide, at han skal flyttes, da hans fængsels 
vinduer er for åbne. Palemon nægter i høie toner at 
gå ind derpå, hvis han fra sit ny fængsel ikke kan se 
ned i haven. ^ Vogteren truer ham med tvang og han 
&lder strax tilføje. ^^) 

Aet n. Se. in. *) 

Arcite i skoven, klager over forvisningen som en 
ulykke, misunder Palemon, der dog kan se den skønne. 

Fire Bønder, der forbereder sig til Mailegene, op- 
træder. *i) Arcite giver sig i snak med dem og aftaler, 
at han skal kappes med dem i brydning for at opnå 
Theseus gunst. 



Der er næsten en Shakespearesk vemod i de to linier ; 
skade kun, at de er psykologisk umulige, ligesom Pale- 
mons følgende monolog. Han ved intet af, at Arcite bliver 
borte, kan altså ikke ønske at miste livet i det fængsel, 
som han lige har prist. Ganske vist har han også skildret 
sin længsel efter det skønne Theben, idet han glemmer, 
at han vilde forlade det på grund af Creons rædsels- 
gerninger, og vi har intet erfaret om, at Greon er død. 

*^) Denne forhandling har intet øiemed. 

*) Fletcher [Spalding, Hickson, Littledale]. 

*) Reminscens fra Midsummer Nigths Dream. Stor afvigelse 
fra Boccaccio og Ghaucer. 

Aet n. Se. IV. ♦) 
Vogters Datter viser sig forelsket i Palemon og 
beslutter at befri ham, i det håb, at han da vil elske 
hende. 

Aet II. Se. V. *♦) 
Legene er forbi og Arcite har seiret. Alle — 
Theseus, HippoUta, EmiUa og Perithous — priser 
hans skønhed, behændighed og fine væsen. The- 
seus skænker ham til Perithous, der igen overlader 
ham til Emilia, som gør ham til sin tjener. Han er 
strax således i hendes gunst, at Theseus hentyder til, 
at han fra tjener let kan bUve herre. EmiUa mener,, 
hun er for klog dertil. 

Aet n. Se. VI. ♦*♦) 
Vogterens Datter fortæller, at hun har skaffet 
Palemon hans frihed og anvist ham en lille skov uden- 
for Athen, hvor hun vil træffe ham og hvor hun 
håber, at han vil gøre hende til vilje: vil han ikke 
det, vil hun erklære ham op i hans åbne øine, at han 
ikke er nogen mand.2») Hun vil følge ham ^om hans 
skygge. 



*) Fletcher [Spalding, Hickson, Littledale]. 

**) Fletcher [Spalding, Hickson, Littledale]. 

***)Fletcher JSpalding, Hickson, Littledale]. 

**) Hos Boccaccio slipper han bort ved lægens hjælp, hos^ 
Ghaucer omtales kun kendsgerningen, ikke midlerne. Her 
skaffes han bort af den simple pige, efter hendes sigende 
mod sin vilje, i modstrid med hans senere ytring til 
Theseus, at han »broke his prison«. — Hun siger, at 
hun vil skaffe ham file og føde, men synes at glemme 
sit løfte. 

Aet IIL Se. I. *) 

Arcite meddeler, at Theseus og Hippolita er kom- 
met fra hinanden i skoven. **) 

Han er glad over at være her og over, at Emilia 
er ham huld. Tænker på Palemon, der nu tror, han 
«r i Theben; vidste denne, at han var her og kimde 
tale med Emilia, vilde han sikkert rase. 

Palemon træder nu ud af en busk med lænker 
oni hænderne. Han skælder Arcite ud for en forræder. 
Arcite vil berolige ham og opfordrer ham til at lade 
lidenskaben fare, han vil da være villig til at lade 
sagen afgøre ved sværdet. 
»Palemon: Tør du? 

Arcite: Kender du ikke mit mod?« 

Palemon kender det, men når mænd bliver for- 
rædere, kæmper de kun som bundne bjørne, nemhg 
hvis de tvinges^^a)^ Hvis Arcite vil løse hans lænker, 
^Jve ham noget at spise, derefter slås med ham og 
dræbe ham, vil Palemon prise hans tapperhed for de 
dødes skygger. Arcite lover at bringe føde, klæder, 
våben og pile. Palemon tvivler om, at en sUg nobel 
optræden kan skjule forræderi, og de omfavner hin- 
anden.**) — Jagten nærmer sig, og Palemon skjuler 
sig i sin busk, dog med den forsikkring, at Emilia er 
hans elskede. 



*) Shakespeare [Spalding, Hickson]. 

**) Denne Oplysning har absolut intet med stykket at gøre. 
Er blot en påvirkning af de elskendes omflakken i skoven. 
»Midsummer Night's Dream.« 

^»•) Udtryk fra Macbeth (V. vii. i): Macbeth omringet afsen- 
der har intet valg ; han må kæmpe som en bunden bjørn. 
— I den ubevæbnede Palemons mund er ordene menings- 
løst praleri, da Arcite kunde banke eller prygle ham, 
om han vilde. 

*-*) Hele scenen, der atter minder om Brutus og C 

Aet m Se. n. *) 

Vogters Datter har vandret hele natten om i skoven 
uden at finde Palemon. Naar hun hører en ulv tude, 
frygter hun ikke for sig selv, kun for Palemon. Om 
hun råbte, vilde han måske svare; men hun kunde 
også kalde en ulv til. Hun begynder at føle van- 
videt konmie: Palemon er ædt af ulve, hendes fader 
skal hænges, hun selv må tigge, hvis hun nægter sin 
delagtighed, hvad hun da ikke vil. Hun har ikke spist 
eller sovet i to døgn. Hun frygter for, at hun skal 
blive vanvittig og da tage livet af sig. 

Aet in. Se. in. **) 

Areite bringer file og mad; Palemon frygter, det 
er gift, men Areite viser ham tilrette, og de sidder og 
taler venskabeUg over maden om fordums dage, om 
svunden lykke, deres ungdoms venskab og deres 
kæresterier. Da sukker Areite, og Palemon springer 
op i raseri. — Areite går bort i to timer for at hente 
våben. 

Aet m. Se. IV. ♦**) 
Vogters Datter er blevet fuldstændig vanvittig; 
hendes tale er aldeles meningsløs. Hun ender med 
en sang. 



tillægges Shakespeare; II. n., der svarer nøie dertil, til- 
lægges Fletcher; hvorledes rimes det sammen? 

En ungdommelig brander som ordspillet »cousin — 
eozener« er lånt fra Richard III. [IV. iv. 222.] 

*) Shakespeare [Hickson]. 
Fletcher [Spalding, Dyce]. 
Ikke Fletcher [Furnivall]. 
Tvivlsomt [Skeat]. 

**) Fletcher [Spalding, Hickson, Littledale]. 

***) Fletcher [Spalding, Hickson, Littledale]. 

Aet in. Se. V. *) 
Skolemester, Bønder, Piger og en Bavian. 
Skolemesteren er leder og fører de andre til hoffet, 
hvor de skal optræde. ^^) 

Vogters datter kommer ind og synger en sang^ 
Bønderne omringer hende og vil have løier med hende. 
Hmi spår skolemesteren og fører dansen an. *6) 

Jagtselskabet kommer. Alle de forrige forsvinder 
undtagen skolemesteren, der træder frem for Theseus 
som Prologus og holder en lang tale, hvorpå bønderne 
danser, Theseus belønner dem og går bort; Skolemester 
udtaler nu som Puck gode ønsker for hans hus. 

Aet m. Se. VI. **) 
PaJemon venter på Arcite, tvivler på, han kom- 
mer og finder ham dog ædel. — Arcite bringer våben, 
som han siger, han har stjålet. De kompUmenterer 
iinanden. Arcite hjælper Palemon rustningen på. 
Medens det står på, underholder de sig på det elsk- 
værdigste om duellen, som var det to skuespillere i 
påklædningsværelset. Palemon hjælper Arcite. Talen 
falder på fortids bedrifter, hvor de har overgået hin- 
anden i tapperhed. De er omhyggelige for hinanden. 
Klemmer det? — Er det for tungt? — Sidder det godt? 
— Ingen sypige, der prøver kjole, kan gøre fiere spørgs- 



*J Fleteher [Spalding, Hickson, Littledale]. 

*5) Scenen overflødig. Efterligning af Midsummer Nigth's 
Dream. Bottoms rolle overtaget af pedanten Holofernes 
fra »Love's Labour's Lost« — Selv Bottoms forsigtige 
advarsel om ikke at skræmme damerne går igen næsten 
ordret. 

2«) Vogters Datter bliver mere og mere et vrængebillede af 
Ofelia. Skulde Shakespeare have tilladt, at en sind syg 
kvinde blev gjort til genstand for løier? 

**) Fletcher [Spalding, Hickson, Littledale]. 

mål. De tager rørt afsked og kampen begynder. — 
Jagten nænner sig. Arcite foreslår af omhu for Pale- 
mon, at udsætte kampen. Denne afviser det med for- 
agt. De kæmper videre. 

Theseus med følge optræder. Palemon åbenbarer 
sig i stolt overmod som den, der brød ud af fængslet 
og derfor bør straffes, samt anklager Arcite for forræderi, 
idet denne elsker Emilia, for hvilken brøde Palemon 
vilde straffe ham. 

Arcite er ikke mindre høimodig: hvis det at elske 
er en brøde, er han skyldig til døden, o. s. v. — 
Theseus erklærer, at han har svoret, at de skal dø, og 
han må holde sin ed. — Palemon foreslår, at de begge 
skal dø samtidig, dog Arcite først,, for at han kan være 
vis på, at denne ikke får Emilia. — Theseus går ind 
på forslaget og forbyder, at nogen beder for dem — ^ 
hvorpå Hippolita og Emilia straks besværger ham om 
at lade dem slippe, ogPerithous stemmer i med. The- 
seus vakler. Emilia foreslår landsforvisning. Theseus 
indser det unyttige deri; de vil slås andetsteds*'). 
Emilia mener, at de kan sværge, ikke at ville elske 
hende mere. — Med stolthed viser de to yngUnge et 
sådant forslag fra sig som dem uværdigt. — Theseus 
foreslår, at Emilia skal ægte én af dem, hvem hun vil, 
og den anden skal miste livet. — Vennerne finder for- 
slaget udmærket. — Emilia kan ikke bestemme sig for 
nogen af dem. — Theseus beslutter da, at om en måned 
skal de komme tilbage hver med tre riddere; de skal 



*^) Hvad ulykke der kunde være deri, forklares ikke; man 
skulde synes, det var en nem måde at komme af med 
dem på. Det hele siges for at være ligeså interessant 
som Shakespeare, der lader Richard II. forvise Hereford 
og Norfolk og tage løfte af dem, om ikke at mødes i 
udlandet. 

da kæmpe om hende; den, der seirer, skal ægte hende : 
den, der taber, skal med sine tre riddere lide døden. 
På dette vanvid går de ind. De er atter venner og 
omfavner hinanden. 

Aet IV. Se. I. *) 

Vogter og to venner rekapitulerer den sidste scenes 
indhold. Frieren spørger efter datteren, fortæUer faderen 
at hun må være gal og beskriver en scene svarende 
til den af dronningen i Hamlet beskrevne OpheUas 
død ved bækken — kun med den forskel, at datteren 
hUver trukket levende op af vandet, og derefter bener 
af til byen. — Straks derefter optræder datteren, hun 

er fuldstændig forrykt, taler længe og meningsløst — 

meither rhyme nor reason«. 

Aet IV. Se. n. **) 

Emilia alene med to portræter, som hun holder 
op mod hinanden og sammenligner, ^s) Først er Arcite 
den hinamelbårne, kække, mandige skønhed; han er 
den udvalgte, der overgår alle mænd, mens Palemon 
kun er en skygge af ham, ligeså ubetydelig indvendig 
som udvendig. — Pludsehg skifter hun om. Palemon 
er den herlige, Arcite en skifting. — Medens det så- 
ledes løber rundt for hende, melder en herold, at 
ridderne er ankomne. 



*) Fletcher [Spalding, Hickson]. 
Overflødig og meningsløs. 

**) Fletcher [Spalding, Hickson, Littledale]. 

*«) Hamlet, der holder faderens og onklens billeder op for 
dronningen. 

4 



Thesens med fedge optræder. Han lader henc^ 
vide. at hnn må elske en af deoL Hun vilde heli^"^ 
ekke dem b^^ to. — Perithons giver en lang be^^ 
»krivelse af de helte, der følger de to yn^inge. 

Aet IV. Se. m.*) 

Vogter. Frier. Ls^en. 
Vogter beskriver kort Datterens underlige væsen 
for Lægen. I alt blander hunPalemons navn. — Hun 
kommer selv og snakker løs om helvede og om de 
straffe, der venter forførere der**). De andre iagttager 
hende og Lægen erklærer, at hun er ikke gal, kun^ 
melankolsk. Hun synger og forsvinder**^). — Lægen 
forklarer, at det er kærlighed, hun lider af. Den syg- 
dom kan helbredes ved, at den attråede genstand bliver 
hendes. Frier skal derfor forestille Palemon c»g få 
hende til at tro, at han er denne; Lægen vil så sørge 
for det videre fomødne^i). 



*) Shakespeare [Hickson, Littledalej. 
Fletcher [Spalding, Dyce]. 
Tvivlsomt [Skeat]. 

**) Hun er ikke bleven forført. 

^0) Sammenblanding af søvngængerscenen i Macbeth og 
Ophelia. 

*i) En lignende ægte Fletchersk tanke findes i »The Mad 
Lover«. En general, stor helt, kommer hjem som seir- 
herre. Da han ser prinsessen bliver han straks forrykt 
og vrøvler forskrækkelig. Han vil sende hende sit hjærte 
for at vinde hende, og vil tvinge en læge til at skære 
det ud. Hans broder finder da på, at om man fik ham 
til at favne en anden i den tro, at det var prinsessen, 
vilde han helbredes. En skøge føres til ham. — I begge 
tilfælde synes kuren at mislykkes. 

Aet V. Se. I. *) 
Theseus opfordrer ynglingene til for en stund at 
glemme deres fjendskab og henvende sig til guderne. 
De to omfavner atter hinanden. — Palemon, der hidtil 
liar været den mindst tiltalende af de to, forsikkrer, 
at han vilde udrive sit øie eller afhugge sin hånd, om 
noget af disse lemmer hadede Arcite, hvorimod denne 
siger, at han anstrænger sig for at glemme deres ven- 
skab. — Nu følger påkaldelsen afguderne. I dramaet 
optræder heltene ikke som hos Boccaccio og Chancer 
alene, men med deres ledsagere. 

Arcite påkalder Mars som den, der med blod hel- 
breder den syge jord og frir den for overbefolkning. 

Palemon bønfalder Venus og påviser sin fortjeneste 
af hendes sag: han har aldrig været uren i sin mund; 
han har ikke røbet nogen hemmeUghed, for der er 
ingen, der har betrot ham nogen [!! sic.]; han har aldrig 
forført en anden mands kone; han har ikke læst ånd- 
rige lapses smædeskriverier; tilsidst fortæller han Venus 
en lang historie om en gammel mand, der ægtede en 
ung kvinde og avlede en søn med hende — hvilket 
han. Palemon, tror ikke er. umuligt 3 2). Af alle disse 
grunde håber han at seire, og Venus svarer ham til 
hans tilfredshed. 

Emilia, fulgt af terner, knæler for Diana og skil- 
drer hende sin nød, og beder gudinden om den, der 
elsker hende høiest. Et rosentræ med én rose skyder 
op af jorden; da rosen bliver hængende, opfatter hun 
det som et tegn på, at hun ikke skal giftes; da falder 



*) Shakespeare [Spalding, Hiekson etc] 
Linie 1 — 17 Fletcher [Skeat, Littledale]. 

^2) Det skal være Shakespeare, der lader sin helt påkalde 
guderne med sligt! 

den og hun ser deri et varsel om, at hun skal giftes 
med en af dem. Hvem? 

Aet V. Se. n. *) 
Datter er blevet overbevist om, at Frieren er 
Palemon; Hun er dog ikke blevet mere fornuftig 
for det. Ls^n råder Frier til at sove hos hende. 
Vogter holder på, at det skal være i al ærbarhed. 
Ls^n bryder sig mindre om ærbarheden end om 
hendes helbredelse ; når hun bliver rask, kan hun selv 
bestemme sig med hensyn til sin ærbarhed. Vogter 
takker for rådet. Frier og datter bUver hurtig enige. 

Aet V. Se. m.**) 

Theseus med følge går til turneringen. Emilia 
hægter at gå længere, hun vil ikke kunne udholde at 
se kampen mellem de to. De andre lader hende alene. 

Nu kommer en scene, der roses meget; man skal 
gå til den græske tragedie for at finde magen; mindre 
kan ikke gøre det, finder Hickson. Medens kampen 
finder sted udenfor, så den kan høres men ikke ses, 
dvæler hun ved tanken om de to. Atter veier hun 
deres egenskaber og finder dem lige værdifulde^^). Der 
kommer melding, at Palemon har seiret. Hun hører 
det med glæde. Palemon er dog den bedste; hun har 
båret hans billede på venstre side, nærmest hjærtet: 
et tilfælde, men et varsel. — Nu kommer der bud, at 
kampen står lige, og de synes atter lige fortræffelige; 



*) Fletcher [Spalding, Hickson].^ 

**) Shakespeare [Spalding, Hickson etc] 

3») Det er monologen fra IV. n.: her tillægges den Shake- 
speare, hist Fletcher. 

deres egaaskaber burde være ^n mands, mesi ingem 
kvinde var værdig et sådant vidunder**). 

Tilsidst kommer der bud, at Arciteerdenseirende; 
hun indser straks, at han er den rette; det kan da 
enhver se med et halvt øie (half sights). Hun havde 
på fornemmelsen, at Palemon vilde tabe, men hun 
kunde ikke give nogen grund. — Stakkels Palemon I 

Theseus kommer med seirherren Arcite, lægger 
dennes og Emilies hænder sammen. Han priser Pale- 
mon i høie toner, dog er Arcite bedre. De sammen- 
lignes med to nattergale, der synger omkap; tilsidst 
lod himlen den ene vinde en kneben seir. Arcite skal 
glad bære kransen; Palemon må pænt finde sig i at 
lide døden, hvilket damerne finder noget hårdt, uden 
dog at protestere. Såmeget mærkeligere er det, at de 
ikke beder Theseus om nåde her, da de synes ellers 
altid at få deres villie. 

Aet V, Se. IV. *) 
Palemon og hans venner føres lænkede ind. Pale- 
mon trøster dem med, at døden har sine fordele: ved 
deres død vækker de andres medynk samt gode ønsker 
om, at de kunde leve længer; når de dør unge, und- 
går de alderdomssvaghed og mange hdelser ; de kommer 
rene og skyldfri til guderne ^ s). Ridderne er stolte 



3*) Hos Ghaucer er det en vis blyhed, der bringer Emiha 
til at frygte en mand, under hvis herredømme hun nødig 
vil ind. Denne Emilia er både kritisk og giftelysten, kan 
blot ikke bestemme sig ; som Byrons Donna Inez vilde hun 
foretrække to mænd for én. 

*) Shakespeare og Fletcher [Spalding, Hickson, Littledale, 

Swinburne]. 

3^) Hvad om de thebanske kæresterier^? 

over deres skæbne. Før Palemon, der som den for- 
nemste har den forret at dø først, lægger hovedet på 
blokken, forhører han sig hos Vogter om dennes datter, 
og forærer ham en pung til hendes medgift« 6). De 
andre gør det samme; anden ridder spørger dog for 
en sikkerheds skyld, om hun er mø, hvad Paleinon 
bekræfter, skønt der kunde være delte meninger om 
det. — Palemon lægger nu hovedet på blokken; da 
kommer Perithous løbende og byder, at der skal holdes 
inde. Arcite er styrtet med en hest, EmiUa har givet 
ham; han er døende, men ønsker at tale med Palemon. 

Arcite bæres ind, fulgt af Theseus, Hippohta og 
EmiUa. Palemon griber vennens hånd; Arcite får 
netop tid til at overdrage ham EmiUa, erklære, at han 
har været falsk — i hvilken henseende siges ikke — 
men at han ingen forræder er, hvorpå han dør. 
EmiUa lukker hans øine. 

Theseus taler om verdens omskiftelighed: Arcite 
op — Palemon ned, Palemon op — Arcite ned. Da 
Arcite havde overdraget sin ret til Palemon, der egent- 
Ug havde retten som den, der havde set hende først, 
^skal hun være hans. — Emilia siger hverken ja 
eller nei. 

Brylluppet ' bUver bestemt til at holdes om to 
dage 38). 



3^) I hele stykket er Palemon og Datteren ikke optrådt 
sammen en eneste gang; det er første gang, han nævner 
hendes navn. — Ikke Shakespeares tefaiik. 

38) Hos Boccaccio er der en ubestemt sørgetid, hos Ghaucer 
hengår der flere år. 

Epilogen nævner forfatterne som skoledrenge, der 
står frem og med »grusom« angst ser hen til dom- 
jnerne: går det dem godt, lover de mangt et nyt og 
bedre drama end dette. 



Det foreliggende dramas analyse må allerede bringe 
troen på Shakespeares forfatterskab til at vakle. Vil 
man yderUgere undersøge og sammenholde de to dig- 
teres arbeidsmåde, deres teknik i henseende til et 
dramas bygning, karakterernes udvikling og sceniske 
virkemidler, vil man iagttage en så stor forskel, at det 
skulde synes let at holde deres arbeider ude fra hin- 
fuiden, hvis man da ikke går ud fra den fuldstændig 
uholdbare forudsætning, at den ældre digter på sin 
berømmelses høidepunkt skulde have underordnet sig 
en yngre rivals metode, skulde have efterlignet og 
gentaget sig selv uden held. Ti den måde, hvorpå 
stykket er bygget, er forskellig fra Shakespeares frem- 
gangsmåde. 

Her er først det træk, at stykket omfatter to hand- 
linger, et træk fælles for hele dramaet af den Shake- 
speareske skole. Men disse to handlinger har intet med 
hinanden at gøre. Lad soni hos Boccaccio lægen være 
behjælpeUg med Palemons flugt, og den del, der an- 
går Vogterens Datter — .^k af stykket — falder bort 
— Hvorledes er Shakespeares teknik? Hos ham findes 
ofte indtil tre handlinger i samme stykke, men de 
slynges ind i hinanden, så den ene ikke kan skilles 
fra den anden, uden at hele stykket lider. Det ses f. 
eks. ved Garricks behandling af »Taming of the Shrew« : 
scenerne mellem Petruchio og Katharina er skilt fra 
det øvrige, og en støiende farce uden andet øierned 
end grove løier, blev resultatet. — »Merchant.« har tre 
handlinger, hver med sin gruppe af personer: Shylock 

og Antonio, Portda og Bassanio, Lorenzo og Jessica; 
men således er de forenede, støtter de hinanden, at 
det ikke er mulig at skille dem; jødens attrå efter 
hævn skærpes, men berettiges også ved, at en kristen 
løber bort med bans datter og hans dukater> — I 
»Lear» atter tre grupper af personer, hver med sin 
historie, men så nøie forbundne, at ikke engang tan- 
ken formår at sondre dem. — Selv et så løst væv 
som «Midsummer Night's Dream« har denne egenhed: 
tre forskellige verdner snart omkredser, snart slyngiw 
sig ind i hinanden; selv personernes gerninger har en 
indre sammenhæng: Theseus' faste forbindelse slutter 
som en ramme udenom menneskenes ustadige kæiv 
Ughed, der i bUnde skifter genstand, om Titanias eisbov 
for Bottom, om Thisbes tragedie. — »Henry IV« ruDft- 
mer to verdner; skil dem ad og selve tanken, der Bg- 
ger til grund for værket, forholdet mellem fader og 
søn, forsvinder; men man kan slet ikke skille Falstaff 
og prinsen; denne følger hin til Eastcheap til løier øg 
svir, hin følger denne til hoffet og i krig; de skilles 
først, da de må skilles. 

Anderledes i Fletchers »King and no King«, hvor 
Bessus, Falstaffs karikatur, og hans kumpaner helt 
holdes udenfor hovedhandlingen: Bessus praler, er feig, 
får prygl og spark, viser sig nu og da med sine led- 
sagere uden at tjene til relief for nogen eller have 
nogen indflydelse på stykkets gang. 

Et andet træk ved »T. N. K.« er, at man kan 
bortskære hele scener uden at gøre stykket mindre tor- 
ståeUgt. Hele første akt, brudetoget, dronningernes 
klage, vennernes første optræden med klagerne (yver 
Thebens forfald kan udelades; der kan begyndes med 
ynglingenes tilfangetagelse, uden at forståelsen lider. 
Sammenhængen mellem optrinene er ikke nødvendig; 
det ene forudsætter eller kræver ikke det andet; hver 

scene begynder på bar bnnd. Det gælder om at få 
såmange overraskelser hobet sammen som mulig. Ved 
at tilskuerne hurtig ledes fra én mærkelig begivenhed 
til en anden endnu mærkeUgere, skal opmærksomheden 
bortledes fra modsigelserne mellem dem. Derfor er 
det ikke mulig — ikke engang med Chaucers fortæl- 
ling i erindring — at ane fra begyndelsen, hvorledes 
stykket vil ende. 

Hvorledes bærer Shakespeare sig ad? I første 
akt anslås tonen, der skal følges. Handlingen inde- 
holder kun få overraskelser, ofte indeholder den over- 
hovedet kun lidet. Et tabt lommetørklæde, et skibs 
forUs fører strengt følgerigtig til navnløs kvide, til gru- 
somhed, sorg og død. Man forudser fra begyndelsen, 
hvorledes det må ende: At Lear, efterat have begået 
den dårskab at skille sig ved sin magt, vil komme til 
at flakke hjemløs omkring og tilsidst søge ly hos den 
datter, han forbandede, er indlysende fra først af. — 
Fra begyndelsen er alt lagt tilrette for Othellos og 
Desdemonas endeligt, således som det kommer: at det 
må komme fra Jago, ved vi fra dennes optræden uden- 
for Brabantios hus; at det må komme gennem skinsyge, 
føler vi i faderens råb efter Othello, da denne forlader 
retssalen. — EUer Macbeth: selve indledningen, mødet 
med heksene, der besegler Macbeths skæbne, eller det 
første møde mellem Duncan og Macbeth: denne kom- 
mer frem i det øiebhk, da kongen om en anden siger: 

There's no art 
To find the mind's construction in the eye.» 

(Macb. I. IV 12*) 
Det siges om en anden, men det er rettet mod Mac- 
beth. — Ikke et eneste sådant træk findes i »T. N. K.» 

Hos Shakespare ledes vi skridt for skridt frem, 
han forklarer, motiverer, appellerer tU vor fornuft. 
Fletcher forklarer aldrig; han søger at døve vor for- 



58 

nuft ved stærke effekter. Derfor fører han Palemon 
til retterstedet, øksen er rede til at falde, da der 
pludselig holdes inde — alt uden grund. — Shake- 
speare går ikke af veien for stærke effekter; men han 
bruger dem : den stærkeste er den scene, hvor Glosters 
øine udrives; fordømt af Schiller og Coleridge er den 
fuldt berettiget; digteren vil vise os den tids grumhed; 
han selv tror ikke på en fjern guldalder; han tror, at 
fortiden var grusom og blodtørstig og hævnlysten; så 
skildrer han den sådan ; en sUg scene kunde ikke fore- 
komme i Hamlet; der råder gift og snigmord; det er 
Mary Stuarts tid. — Tag en anden stærk effekt: 
scenen, hvor Hubert vil brænde Arthurs øine ud, 
(King John IV. i ). Det glødende jern er rede, prinsen 
skælver, og tilskuerne, selv når man ved, hvad der 
kommer, bæver ved tanken om det frygteUge øieblik; 
Arthurs bønner rører Hubert, hans øine skånes ; men 
hans frygt bringer ham til at flygte, han dræbes i 
springet fra volden og det bliver kongens ulykke. 
Hjul griber ind i hjul. 

I »T. N. K.» er der skildringer af personer, som 
vi ikke får at se og som ikke står i nogen forbindelse 
med handlingen; der er beretninger om begivenheder, 
som ingen indflydelse får. Først alt hvad der Ugger 
forud for handlingens begyndelse; men desuden ting 
som skildringen af Theseus' og Perithous venskab, af 
Emilias og Flavinas venskab, beskrivelsen af de riddere, 
der følger ynglingene, af den olding, der har giftet sig 
med en ung pige. — Hvorledes stiller Shakespeare sig 
i slige tilfælde? Han har mange skildringer, mange 
beskrivelser; men alle har de et mål. Den berømteste 
af dem alle er vel den, hvor Othello for rådet skildrer, 
hvorledes han vandt Desdemona; den korte beretning 
ér i sig selv et skuespil, et bevæget dramatisk optrin; 

Ug ses det deraf, at det optrin, der slet ikke fore- 

går, har givet anledning til det mest bekendte maleri 
«fter Shakespeareske situationer. — Tag et andet 
eksempel: Hotspurs skildring af den flødeskæg, der 
bringer ham kongens ordre på valpladsen; det er ikke det 
ypperlige billede, der her mest slår os ; det er det, at 
denne ubetydelighed, at lapsen bringer ham ordren, 
under påvirkning af kongens bebreidelser, i hans for 
logik og fornuft fuldstændig uimodtagelige sind, vokser 
til en fornænnelse, og at han på kvindeUg vis udenom 
denne grupperer en række andre ligeså intetsigende 
formentlige tilsidesættelser, der alle svulmer op og 
bliver et net, hvori hans tanker spindes ind, så han 
ikke kan bryde det, men snubler og går tilgrunde. — 
Sligt findes ikke i »T. N. K.«. 

Selve stykkets rent ydre bygning er Fletchersk, 
dannet som det er af overraskelser, umotiverede om- 
slag og effekter: Theseus forlader på veien til brude- 
skamlen sin brud for at hjælpe nogen, han ikke ken- 
der — fuldstændig Don Quichottesk — ; vennerne vil 
forlade Theben på grund af onklens ryggesløshed; 
straks efter går de i kamp for ham; de fanges; deres 
fængsel er dem et paradis, fordi de eier hinanden ; de 
ser Emilia; straks elsker de begge uden håb; i samme 
nu fris den ene af fængslet; den anden bryder ud; de 
mødes; de anklager hinanden, vil slås og hjælper hin- 
anden med udrustningen; deres samtale består af 
skænderi og opkog af ungdomshistorier, uden overgang 
fra det ene til det andet; der er en henrettelsesscene, 
der ingenting fører til og som ingen tager for alvor. 

I ethvert af Fletchers dramer træffes den samme 
ophoben af overraskelser og urimeligheder. Et enkelt 
vil være tilstrækkelig at analysere: I »The Loyal Sub- 
ject« afskediger hertugen af Moskov sin faders tro, 
heltemodige general, Arcas, for nogle ord, denne har 
ladet falde mange år før. Ikke såsnart er det gjort, 



60 

{ør Tartareme falder ind i riget; der g&r stiaks bad til 
Arcas, der kommer; hertugen beder om forladelse — 
alt i første akt. 

Da generalen kommer hjem med seir, finder han 
dårlig velkomst; den, der en kort tid var i hans sted,^ 
men som ved fjendens komme gik iseng, har bagtalt 
ham. Senere tager hertugen ud til Arcas, der atter er 
forvist til sit landgods. Han vises omkring af eieren. 
Tilsidst kommer de til et værelse, som Arcas ikke yil 
åbne. Han tvinges dertil. Det indeholder en stor skat, 
som hertugens fader har samlet og betrot Arcas til 
opbevaring indtil det øieblik, da sønnen har ødet alL 
Denne tager skatten, som vi hverken før eller senere 
hører mere til. (II. akt.) 

Til hoffet ankom en ung pige, Alinda. Hun kom 
i prinsessens tjeneste. Hertugen efterstræber hende* 
Han har desuden befalet, at Arcas' to uskyldige døttre 
skal komme ind til hoffet. Ledsaget af deres brodør,, 
der præsenterer dem som to quasi-skøger, kommer de. 
De træffer Alinda; denne indvir dem i hoffets usæde- 
lighed og opfordrer dem til at efterligne, hvad de ser; 
Alinda går efter at have givet hver af dem en seddel^ 
i hvilken de opfordres til at bevare deres sædelige 
renhed. (III. akt.) 

Prinsessen bebreider Alinda dennes forhold til her- 
tugen. — Hertugen møder Arcas to døttre. Han søger 
at dåre dem. Den ene går ind på at blive hans elsker- 
inde, skifter straks om og skælder ham ud for hans 
lavhed ; det samme gentager sig med den anden. Her- 
tugen giver gode ord og trygler, hvorpå den første, 
Honoria, kysser ham hæftig: når han beder, kan han 
få alt; han er en herlig fyrste o. s. v. — Alinda viser 
sig nu og giver hertugen hans ring tilbage, skønt han 
sværger, at han kun elsker hende, — Både hun og de 
to søstre forlader ham i harme. — Arcas er kommet 

iil hoffet. Han advares af sin søn. Ved en fest for 
ham iføres han en ny kjortel — en Nessusskjorte. Han 
«r ved at brænde op. Det er hans straf, fordi han, efterat 
have nedlagt sine våben i templet, tog dem op igen 
— uagtet han frelste landet derved. Dermed er Nessus- 
flkjorten »or søgunni«. — Nu kommer det ud, at her- 
tagen kun vilde prøve sin general og sin minister, 
Purken i stykket. Da meldes det, at Arcas er lagt på 
pinebænk, der er oprør, hans søn bryder ind i slottet, 
hertugen flygter, Arcas befris og hylder hertugen, der 
lover ham sin bevågenhed. (IV. akt.) 

Alinda, der er jaget bort af prinsessen, kommer 
igen i niandsklæder, som sin broder. Prinsessen, som 
hebreider sig at have sendt hende ud i verden, for- 
■elsker sig straks i ynghngen, som går, — Oprør bryder 
ad under Arcas søns anførsel; alle sværger ikke at 
give køb, seire eller falde — selv om Arcas skulde 
misbilUge deres handling og gå imod dem; Arcas går 
imod dem og de beder om pardon, straks og uden 
kamp. — Arcas vil, at sønnen skal dø for sit forræderi. 
I samme nu får han tilgivelse. Alinda viser sig at være 
Arcas' søn og ægter prinsessen, hertugen ægter Honoria 
eg Arcas' broder, der også har været forklædt, tager 
hans^ anden datter. ~ Om kærlighed har der ikke 
været lale mellem dem. 

Således ser alle Fletchers værkerud. Overraskelse 
følger overraskelse; tilskuerne aner intet om at per- 
sonerne er forklædt; som hos Moliére åbenbares det 
først, når knuden skal løses; overraskelsen er lige så 
stor for tilskuerne som for de agerende. Fiffet er brugt 
ofte, kun én gang med afgjort held — i Ben Jonsons 
^Silent Woman«. — Shakespeare tager tilskuerne i sin 
fortrolighed; vi er aldrig i tvivl om, at en forklædt 
kvinde er en kvinde; derfor er det ingen overraskelse, 
når hun skifter dragt. 

Fletcher søger at forbløffe, Shakespeare aldrig. 
Ligeså umotiverede overgangene er i handlingen, ligeså 
uforklarede er de i personernes karakter. Disse for- 
andrer sig uophørlig i samme scene; de springer fra 
had til kærlighed, og tilbage igen, fra slavisk ydmyg- 
hed til bramarbaserende trods. Katastroferne frem- 
kaldes ikke ved et sårbart sted i de optrædendes 
karakter, der angribes, ikke ved den svageres kamp 
mod den stærkere, men tilfældig, mekanisk: Arcitehar 
vundet seirens løn, da styrter hesten med ham; sligt 
er ikke tragisk, kun Fletchersk. 

Shakespeare tager ikke sin tilflugt til overraskelser 
eller rent ydre midler for at hidkalde katastrofen. 
Denne udvikler sig følgerigtig af bestemt konstruerede 
menneskesjæles sammenstød under givne omstændig- 
heder. Forudsætningernes rigtighed kan der tvistes 
om; men disse givne er konklusionen altid rigtig. 
Karaktererne forvandler sig under handlingens frem- 
skriden, men ikke pludselig, og der gøres nøie rede for 
forvandlingens historie: i virkeligheden bliver karak- 
terens grund den samme, kun de følger, den frem- 
kalder ved at modtage et stød i en bestemt retning, 
bliver anderledes, end de under andre omstændigheder 
vilde være blevne ; karakteren udvikler sig. Dog er 
det kun mandens karakter der udvikles, kvindens er 
konstant; hendes står i høihed, renhed og styrke over 
mandens, men den er ikke som hans perfektibel. I 
de fleste tilfælde er det let at se: Juhet har overtaget 
over Romeo som Rosalind over Orlando, som Anne 
Page over Fenton o. s. v. Men i to kvindefigurer, 
den svageste og den vildeste, Shakespeare har skabt, 
er det måske noget vanskeligere at se, og dog er det 
også her tilfældet. Ofelia er fuldt så hjælpeløs før 
vanvidet som efter; hun trænger til støtte, til at klynge 
sig op ad andre; da støtterne tages bort, faderen dør, 

elskeren mistes (^ broderen er borte, synker hun sam- 
men. LadyMaebeth har etmål, kongekronen; men på 
kvindevis har hmi ikke set længer, ikke hvad der var bag- 
ved; da hun har kronen, er hendes udvikling forbi; hun 
tager ikke del i rædselsgemingerne; hun går ikke videre 
som manden; han har fået stødet fremad, hun bliver, 
forfærdes; hun har karakterstyrke; om dagen kan hun 
holde ørene stive, men om natten overmandes hun. — 
Dertil og ikke videre, står skrevet over enhver af 
Shakespeares kvinder. 

Mændenes karakter udvikles, uden dog at skifte 
natur, fra først til sidst; men der gøres rede for ud- 
viklingen. Lear lærer intet af sin ulykke; han handler 
i virkehgheden Ugeså ufornuftig fiøirst som sidst; han 
velsigner den, han forbandede, og forbander dem, han 
velsignede; nu som før er han den, der aldrig har lært 
at beherske sig, fordi alt bøiede sig for hans utålelige 
tyranni; såsnart han møder modstand, raser han; uden 
at ane det, har han alle sine dage været en feig hus- 
tyran, af den slags, der kuer deres familie, men er af- 
holdt og anset af andre, så længe de har magt; tidligere 
kunde han rydde modstanden bort; nu har han hver- 
ken magt eller midler; så går han tilgrunde. 

Antonio, den kongeUge købmand eier en ro, er- 
hvervet ved bevidstheden om sin høie stilUng; han 
er født til den store formue; der er en vis blaseret 
ligegyldighed over ham; hans liv, hans rigdom er ham 
hverken en glæde eller en byrde; begge dele står til 
hans venners tjeneste; ofret koster ham så lidet; da 
ulykken kommer, bringes han ikke ud af sin ro; han, 
der har forhånet Shylock, beder ham én gang om nåde ; 
men han trygler ikke, nedværdiger sig ikke; i trium- 
fens time lader han de andre hovere, som de i ulykkens 
skreg op; selv er han rolig. — Hans modpart Shylock 
er en nervøs arbeidsbi, der, skønt det kogte i ham, 

har tålt forhånelser for at samle dukater og bygge en 
lun rede for sin Lea og hendes efterladte datter; han 
ved, hvad begge dele er værd, ti han har kæmpet 
for dem; da de bUver ham berøvet, får den febrilske 
købmands tanker en ny retning; de hensyn han har 
behøvet at tage, gælder ikke mere, og han sprænger 
alle bånd. 

Macbeth er grusom, men han er ærUg, fordi han 
aldrig er bleven fristet; da fristelsen kommer er ærlig- 
heden forbi; han var grusom før som efter kongens 
mord ; forskellen er blot den, at før anvendtes grusom- 
heden i hans konges tjeneste, siden blev den et ondt 
redskab tU at bevare en ved snigmord ranet magt. — 
Selv hos Romeo er der intet pludseligt omslag; han 
har elsket Rosaline : han svænner og drømmer om hende, 
der forsmår ham; hans hele væsen er fyldt af erotik; 
derfor er han modtagelig for den stærke følelse, da 
han træffer en endnu deiligere kvinde. — Sker der 
bratte omslag, er de motiverede : scenen mellem Brutus 
og Cassius, der har tjent til forbillede for Arcite og 
Palemon, er et bevis : det begynder med gensidige blide 
bebreidelser, det ene ord tager det andet, efterhånden 
vokser det til et skænderi i stor stil; Brutus, der eier 
en god portion af den selvretfærdighed, som gør det umu- 
lig at se ens egne feil, er i forvisning om sin ubestikkehge 
hæderlighed den overlegne og roligere; ved omtalen af 
Portias død smelter Cassius og stormen lægger sig. 
Der er en stigen og dalen i samtalen, der ender, da 
den halvgale digter træder ind; en fremmed må ikke 
være vidne til et sådant ordskifte. Der rummes en 
verden af tanker der bagved. — Sammenlign heltene 
i »T. N. K.« hermed: de skændes og komplimenterer 
hinanden i sanmie åndedræt, de slås og pynter hin- 
anden, de overbyder hinanden i ædelhed og anklager 

hinanden for Theseus — og de skulde være skabt af 
samme digter! 

Kunde der endnu være en mulighed for, at Shake- 
speare, tiltrods for den forskel, der er mellem »T. N. 
K.« og hans egne stykker, og den slægtaUghed, der er 
mellem det og Fletchers øvrige arbeider, kunde have 
nogen nævneværdig del deri — ti en korrekturlæsning, 
selv om jeg ikke tror på en sådan, tør jeg selvfølgeUg 
ikke benægte — må der dog altid for dem, der hævder 
hans større eller mindre medarbeiderskab, blive én 
sten tilbage, over hvilken de må snuble: de to dig- 
teres grundforskelUge syn på forholdet mellem mand 
og kvinde. 

Der er et nøiagtigt sidestykke dertil i den, den 
engelske så stærkt påvirkende itahenske Uteratur: 
Dantes og Boccaccios opfattelse af kvinden. Dante 
hylder i Beatrice kvinden som den rene, den ophøiede 
skabning, der står over manden, hvis opgave er at 
lutre mandens tanke, at retlede ham, at føre ham 
opad; besiddelsen af hende var vel en lykke, men 
samlivets glæde bestod i mere end favntag. Sådan er 
den kvinde, han benyttede til skjul for sin unge kær- 
hghed, [Vita Nuova V. — VI.], sådan er den unge 
"kvinde, der dør [ibid. VIII.] og sådan den, hos hvem 
han efter Beatrices død søgte trøst [ibid. XXVI.], og for 
hvis skyld han nær var blevet den elskedes minde utro. 
Først og fremmest var Beatrice sådan; hun var gift og 
dog var hun ren; ti hun var en afglans af Guds hel- 
lige moder, den velsignede himmeldronning, der var 
moder og jomfru tillige. — Hos Boccaccio derimod 
underlægges kvinden altid manden; hun er kun et 
redskab til at tilfredsstille mandens sanselige begær; 
hos ham er tanken aldrig rettet på samliv, kun på 
samleie. 

5 

Så højt som Dante står over Boccaccio i sin op&tt- 
telse af kvinden, så høit står Shakespeare over Fletcher. 
Shakespeare stod ene i sin tid med sin opfattelse af 
kvinden som den, der har ret til selv at råde over sin 
sjæl og sit legem. Om forholdet mellem mand og 
kvinde kredsede hans tanker uophørlig. Det er for 
ham det store problem, som han varierer i det uende- 
lige. Han tror på den stærke sanselighed, på liden- 
skaben som den magt, der sprænger alle bånd og 
rydder alle hindringer af veien, eUer også bringer dem, 
der ere betagne af den, til at gå under i kampen. 
Men én ting står for ham urokkelig fast: manden kan 
være ustadig, utro, vende sin hu andensteds hen; 
kvinden føler sig kun tiltrukket af én bestemt mand; 
om han er god eller slet, hende værdig eller uværdig, 
er ligegyldig ; med en naturnødvendighed, over hvilken 
hun ikke er herre, drives hun henimod ham; til- 
trækkes af ham; hun sætter alt tilside for at erobre 
ham, holde ham fast, vinde ham tilbage. — Proteus, 
den ustadige, falske, sviger Julia for Silvia; Julia følger 
ham og vinder ham tilsidst tilbage, medens Silvia 
afviser hans tilnærmelser; hendes hjerte er vendt mod 
Valentine; hun tager måske ikke sin død over, om 
hun ikke får ham, men hans rivals erklæringer kræn- 
ker hende. (Two Gentlemen). — Helena elsker Ber- 
tram; hans moder ønsker partiet; han selv stritter 
imod; hun følger ham til hoffet; her helbreder hun 
kongen; som løn beder hun om Bertrams hånd; ked 
af hendes påtrængenhed forlader han landet; hun op- 
giver ikke sit mål; for at blive hans hustru nedvær- 
diger hun sig til at blive hans formodede frille. [All's 
well]. — Selv den egensindige Katharina, der ikke vil 
vide af nogen mand, bøies ind under Petruehio, så 
hendes hjerte bliver hans: det er den unge digters 

egne tanker om forholdet mellem mand og kvinde, der 
er moralen af Katharinas slutningsrepUk : 
»Thy husband is thy lord, thy life, thy keeper, 

Thy head, thy sovereign. 

craves no other tribute at thy hånds 

But love, fair looks and true obedience. 

And place your hånds below your husbands iooi.« 

(Taming of the Shrew.) 

Endog i »Midsummer Nigth's Dream«, hvor alle 
skikkelserne er som drømmebilleder, tågede og ud- 
viskede, findes det samme. De to kvinder har kastet 
deres hjerter på hver sin mand, og selv under kogleriet 
i skoven bevarer de deres kærlighed urokket; mændenes 
attrå bevæger sig fra en til en anden. 

Som digteren modnes høines hans syn på kvinden, 
men grundtanken bliver den samme i de forskelligste 
forhold. — Elskoven slår straks ned i Juliet som i 
Romeo; hun har ikke elsket før, det har han; hendes 
lidenskab bringer hende til at give sig hen uden at 
tænke på, at hun begår en brøde; den ene mand ofrer 
hun alt, hele den øvrige verden er hende ligegyldig; 
hun veier ikke Romeos og Paris' egenskaber; hun fore- 
trækker døden for Paris. — I små borgerlige forhold 
gentager det samme sig; se den jnidige unge pige i 
»Merry Wives« ; en lille ubetydelig borgermandsdatter, 
der går stille og ubemærket omkring, beskeden og 
ydmyg til daglig i hjemmet; dog trodser hun sin 
buldrende fader og ægter mod dennes vilie den unge 
Fen ton, der er ligesålidt romantisk som hun, men som 
netop ved sin unge kærlighed får et glimt af poesi 
over sig. 

Shakespeare tror ikke på afholdenhed som noget 
rosværdigt. 

5* 

Portia, hvis vilie er bunden, som lader alle de 
uheldige friere gå bort, uden at skænke dem en alvor- 
Ug tanke, skælver af frygt for at Bassanio skal vælge 
forkert. Da han har vundet hende, giver hun en 
prøve på forsagelse ved at opsætte brylluppet; skal 
Antonio frelses, er der ingen tid at spilde med for- 
beredelser til festen; hendes kærlighed er ikke som 
Juliets en lidenskabelig rus, der fordrer øieblikkelig 
tilfredsstillelse; og hun ved jo, at der ingen fare er; 
han kommer igen. — Derimod sætter Jessica, en Juliet 
uden intelligens, sig ud over alle hensyn, løber bort 
med den letsindige Lorenzo, kaster sin faders surt 
erhvervede guld ud af vinduet for den elskedes skyld, 
uden anden tanke end sin kærligheds lykke. (Merchant). 
— For Ofelia er Hamlet indbegrebet af alt udmærket; 
hendes unge hjerte higer mod hans, hendes fine sjæl 
lider under hans sarkasmer, men vender sig ikke fra 
ham derfor; først da han ved et tilfælde har dræbt 
hendes fader, så hun ikke kan blive hans, går hendes 
lille forstand af sine hængsler og svaier hid og did; 
men elskov er dét, der endnu bevæger hendes 
ubeherskede tanker. — Rosalind, så fortryllende, så 
fin, så let, så kvindelig og klog. Hendes vid er natur, 
hendes livlighed er overstrømmende, hendes latter 
klinger i skoven, og dog blinker der en tåre i øiet. I 
al hendes tale er blandet en blid vemod i den lette 
spøg. Hun, den vittige, overlegne kvinde, leger med 
sin unge elskede, der er legemlig udviklet, men åndelig 
endnu barn, som søger ensomhed og rødmer ved tan- 
ken om sin første kærlighed; og dog bæver hendes 
hjerte af frygt for at miste ham; ti hun ved, at 
mændene er ustadige, som Mai når de frir, som De- 
cember efter brylluppet. Hendes attrå er til denne 
mand, for ved ham og kun ved ham at bUve moder. 
\5 you like it). — Den uværdige statholder Angelo, 

der efterstræber Isabella, som med afsky vender sig 
fra ham, har forladt og glemt sin elskede, Marianna, 
med hvem han har avlet et barn; trods hans grusom- 
hed, utroskab og hykleri hænger hun dog bestandig 
ved ham. (Measure for Measure). — Desdemona, den 
fornemme unge dame, hvis hjerte forblev koldt over- 
for den venetianske ungdoms éUte, underkaster sig den 
plumpe kriger, der endog ved sin hudfarve skulde an- 
tages at indgyde hende modbydelighed. Hun klynger 
sig til ham og er ham tro og underdanig til sit sidste 
øieblik, hvor hun endog søger at frelse ham, efter at 
han har myrdet hende. (Othello). — Cordelia, om hvis 
kærlighed vi synes at vide så lidt, viser os et øieblik 
sin følelses magt. Under forhandlingen mellem Lear 
og Burgund angående hendes medgift forholder hun 
sig fuldstændig tavs; da så Burgund afslår at ægte 
hende uden medgift, og Lear vender sig til Frankrig, 
må hun, der for at skaffe sig en tredjedel af riget og 
faderens velsignelse, ikke kunde tvinge sig til at tale, 
som med et skuldertræk lod Burgund fare, rense sig 
overfor Frankrig; ti mod ham står hendes hu, hans 
hustru ønsker hun at bhve. — Lnogen, den skønneste, 
reneste, mest lydefri, høiest elskende og dybest kvinde- 
lige af aUe digterens herhge, stolte og modige kvinder, 
lever kun for sin kærlighed. Det er en rolig flamme, 
ingen hurtig opblussende glød. Hun og Leonatus er 
opvoksede sammen, og deres kærUghed er vokset med 
dem. Ingen U denskabelig rus, meii et ømt hengiven- 
hedsforhold binder dem. Trygge på hinandens troskab 
skilles de Han, bedraget af en fremmed, tror, at hun 
bedrager ham; han kan rive sin kærlighed ud af sit 
hjerte; det kan hun ikke; trods alt, hvad hun må 
lide, slipper hun ham ikke. (Cymbeline). — Hermione 
den forurettede hustru, som mistænkes for utroskab, som 
skal dræbes, som holdes skjult i tyve år og som da med 

ydmyghed og kærlighed kaster sig for sin husbonds 
Éøfdder, er en anden af Shakespeares gifte kvinder. 
(Winter's Tale.) — Og i det drama, der tillægges Shake- 
speare og Fletcher, »Henry VIII.«, findes en kvinde- 
skikkelse, så strålende ren og ophøiet skøn, som kun 
Shakespeare kunde skabe den. Den helgenglorie, der 
lægges om Katharinas hoved, skriver sig fra hendes 
troskab, kærlighed og ydmyghed mod den mand, der 
forstøder hende, han, der som hendes børns fader dog 
er hendes eneste elskede. — En ikke længer ung kvinde, 
der har født flere børn, bevarer i Shakespeares øine 
sin hele sædelige renhed, i Fletchers aldrig. 

Og nu skulde denne Emilia, i hvem der ikke findes 
sanseUghed, som råber på en kyskhed, hvormed hun 
mener afholdenhed — en tanke fremmed for Shake- 
speare — som uden at blive spurgt eller protestere 
lader sig overdrage først til en, så til en anden — 
hvad Shakespeare aldrig gør med sine kvinder, se JuUet 
og Imogen — som er villig til at ægte den ene eller den 
anden, som afveier deres mer eller mindre gode egen- 
skaber, som under kampen er villig til at tage først 
Palemon, så Arcite, som kysser den døende Arcite for 
i næste øieblik at lade sig klappe sammen med hans 
rival — hun skulde være skabt af Shakespeare! 

Findes der ikke i Beaumont og Fletchers produk- 
tion en del sidestykker til hende? Er ikke netop deres 
opfattelse af forholdet mellem mand og kvinde grund- 
forskellig fra hans? Han hylder den glødende friske 
sanselighed som det herligste på jorden; de bæres 
aldrig oppe af nogen lidenskab ; det, deres tanker dreier 
sig om, er enten liderlighed eller unaturlig afholdenhed, 
som de priser under navn af kyskhed. Aldrig kunde 
Shakespeare blot antyde hos sin heltinde elskov til en 
anden kvinde. (T. N. K. I. v) 

Det, der er pikant, naturstridigt i elskovsforhold, er 
Fletchers yndlingstema. 

I »Thierry og Theodoret« giver den onde moder 
sin søn en elskovsdrik, der berøver ham kønsdriften. 
Efter brudenatten raser han over at have mistet sin 
manddom, hvorimod bruden stadig klynger sig til ham ; 
hun savner intet; hun er fomøiet med ham, som han 
er. — I »Honest Man's Fortune« åbenbarer Lamira sig 
i femte akt som den, der elsker Montagne, som tidligere 
var rig, men nu er hendes tjener; han har lige erklæret 
sin kærlighed for Lamiras tjenestepige; de har kysset 
og klappet hinanden og udmalet deres fremtidslykke; 
Lamira har i fire akter været anset for at have vitsig 
til vestalinde, hvorfor Montagnes og tilskuernes over- 
raskelse er lige stor, da de hører om hendes kærlighed. 
Stykket ender så med, at de to får hinanden; tjeneste- 
pigen får ingen. 

Evadne har været kongens frille ; for visse årsagers 
skyld må him giftes; hvorfor kongen ikke selv ægter 
hende, får vi ikke at vide; hun bliver overdraget til 
hans trones bedste støtte, Amintor, der er trolovet med 
Aspasia, med hvem han bryder. Stykket begynder 
bryllupsaftnen; da de unge bliver alene, nægter bruden 
ægteskabspligtens opfyldelse; hun har lovet kongen at 
være ham tro, ikke at hengive sig til sin mand, kim 
til sin elsker. Senere bliver hun i en håndevending 
omvendt af sin broder; hun indser det rædselsfulde i 
sin gerning, dræber kongen, kommer med de endnu 
blodige hænder og attrår at favnes af sin husbond; 
denne vakler et øieblik; mens han vender ryggen til, 
dræber hun sig; skønt han endnu elsker Aspasia, med 
hvem han netop har kæmpet i mandsklæder, fortryder 
han sin hårdhed og vil gøre Evadne til sin hustru; da 
dør hun. (Maid's Tragedy.) 

Kong Arbaces har seiret i krigen mod Tigranes, 
med hvem han slutter fred på betingelse af, at denne 
ægter hans søster. Arbaces kommer hjem og bliver 
selv betaget af elskov til sin søster. Han betror hende 
og adskillige andre sin kærlighed. Hun gyser først 
tilbage; hun kastel i fængsel; dér vågner kærligheden 
hos hende, og i en sammenkomst mellem de to søskende 
blusser den op, og de er lige på nippet til at hengive 
sig til hinanden; de skilles ved et tilfælde og senere 
opklares det, at de ikke er søskende. (A King and no 
King). — Man var endnu ikke nåt til at turde bringe 
blodskam på scenen, som Ford gjorde. 

Amoldo elsker Zenocia. For at unddrage sig »le droit 
de seigneur« flyr de tilsøs med hans broder Rutilio; de 
bliver overfaldet underveis og skilt. Leopold, skibsfører, 
bemægtiger sig Zenocia, og skænker hende til Hippohta, 
hvem han elsker uden bønhørelse. Da Hippohta ser Ar- 
noldo, der kommer til samme by, Lissabon, elsker hun 
ham; han står imod; hans kyskhed overgår al beskrivelse; 
han er et mandligt sidestykke til Isabella i »Measure 
for Measure«. Hippolita, der er både rig og »kysk«, 
ofrer alt for sin elskov; da den stadig bh ver vist til- 
bage, beslutter hun at straffe de to ; hun frigiver Zenocia, 
der tæres hen af giften som Arnoldo af sorg. I slut- 
ningen af femte akt går hun i sig selv, skaffer mod- 
gift, opgiver sin kærlighed, forener de to og ægter 
Leopold. — Imens har Rutilio tilsyneladende dræbt 
en ung mand, Duarte, der overfaldt ham på gaden; 
forfulgt af politi søger han tilflugt hos en fornem dame, 
der viser sig at være Duartes moder; hun beskytter 
ham dog og giver ham penge til at slippe bort for; 
han må aldrig komme hende for øiemere; han flygter 
og falder i krudttårnets kælder, hvorfor der er døds- 
straf; han bliver grebet, men atter løskøbt af en rufferske, 
der engagerer ham som mandlig skøge. Duarte kommer 

sig ved et vidunder; han skjuler sin helbredelse for 
sin moder, der tror ham død og er sønderknust; han 
opsøger RutiUo, der ved sin virksomhed er blevet til 
skind og ben; han løskøber ham uden at røbe, hvem 
han er; RutiUo tilbyder nu den gamle frue sin hånd, 
for at trøste hende over tabet af den søn, han har 
dræbt; hun går på skrømt ind på tilbudet, men lader 
Rutilio arrestere; da åbenbarer sønnen sig; han har 
løskøbt RutiUo fra skøgehuset, for at han kunde ægte 
hans moder, hvilket hun gør! (Custom of the Country.) 

Lord Lewis har en datter. Angelina; Brisac har 
to sønner, Charles, en lærd pedant, og Eustace, en 
pralende hofmand. Fædrene beslutter, at Eustace skal 
ægte Angelina; til den ende skal Charles, der er ældst, 
give afkald på sin ret til jordegodset. Dertil er han 
vilUg. Eustace og Angelina er enige og vielsen skal 
linde sted. Først må dog Charles give afkald. Såsnart 
han ser bruden, bUver han forelsket og nægter at renon- 
cere; han skal altså arve faderen og har tilmed støtte 
hos sin onkel; Eustace eier ingenting. Angelina går 
straks over på hans side, opgiver sin første brudgom 
og tager Charles. — Hendes »kyskhed« er af den sæd- 
vanlige slags: hun forhandler med sin ny brudgom, 
om hvorvidt de straks skal dele leiet; »han er jo så 
uskyldig«. (Elder Brother.) 

Ceha, en ung prinsesse, er faldet i hænderne på 
prins Demetrius, der elsker hende og genelskes. Han 
sendes i krigen og nu attrås hun af faderen. Antigenus. 
Skønt hun mistænker denne, modtager hun dog de 
klæder og smykker, han sender hende. Hun lader sig 
bevæge til at vise sig ved hoffet, hvor hun overstråler 
alle, koketterer med og modtager gaver af alle hoffets 
herrer. Him er »kysk« og modstår kongens tilnær- 
melser. Han fører hende nu til leiren, lukker hende 
inde og bagtaler hende for sønnen, der straks tror ham ; 

hun viser sig for prinsen og lader, som hun virkeUg 
var faderens frille; da han bebreider hende det og 
vender hende ryggen, skriger hun yderst krænket op 
og erklærer, at han er hende uværdig; hun forbander 
og forlader ham. I femte aet får de dog hinanden og 
den gamle har rent mistet sit begær. (Humoros 
Lieutenant.) 

Jacintba er i sin ungdom blevet forført af Don 
Henrique, med hvem hun har en søn. Hun er blevet 
forladt for Violante. Hendes kærUghed er udslukt; 
hun nærer kun bitterhed, der^forøges, da Henrique, 
for at straffe sin broder, berøver hende hendes søn. 
Hun selv lever et »kysk« samUv med en mand, med 
hvem hun ikke er gift, skønt alle tror det. Tilsidst 
viser det sig, at Henrique ikke er gift med Violante; 
han forskyder hende og ægter Jacintha, der er himmel- 
glad. (Spanish Curate.) 

En general kommer hjem som seirherre; hanbhver 
straks forrykt af kærlighed til prinsessen, der, selv kold, 
tænder alle hjerter. Han vil vise hende sin kærUghed 
ved at sende hende sit hjerte. Hans broder Polydor 
går som hans gesandt til hende, men bUver selv for- 
elsket: hun elsker også ham. Kongen vil forene dem, 
men Polydor finder ikke sig selv værdig. Polydor an- 
stiller sig død, generalen får sin forstand igen, prin- 
sessen spørger oraklet tilråds og får orakelsvar. Kongen 
vil nu bortgifte hende til generalen; hun forsikkrer, 
at hun elsker Polydor; denne reiser sig op af kisten; 
de to brødre overbyder hinanden i ædelmod; den ene 
overdrager hende til den anden; hun er som en fjer- 
bold, der kastes frem og tilbage mellem dem ; hun selv 
ser rolig til som en hind, når hjortene kæmper om 
den; da generalen ikke længerer forrykt, er han heller 
ikke forelsket, og Polydor bliver den lykkelige. (The 

Lover.) 

Fletchers fantasirigeste værk, der rummer mere 
lyrisk skønhed end noget samtidigt drama udenfor 
Shakespeare, i hvilket hver linie dreier sig om elskov, 
men hvor luften dog ikke er svanger med frisk blomster- 
duft, men mættet til overmål med kunstige essenser, 
hvor der stadig tales om kønslig renhed og hvor tanken 
beskæftiger sig med naturstridig afholdenhed — Faith- 
ful Shepherdess — eier to figurer, der måske mere end 
nogen andre viser Fletchers ideal af ungdommen: 
Clorin har begravet sin brudgom og kan nu ikke tænke 
sig muligheden af at tilhøre nogen anden. Hyrden 
Thenot, der ser hendes sorg og trofasthed, elsker hende 
håbløst; om hun blev hans, var hans lykke saa fuld- 
stændig, som hans smerte nu er stor. Han følger 
hende, sukker, sværmer og lider; men selve smerten 
er ham en kilde til nydelse. Bevæget af hans ømhed, 
ydmyghed og tårer beslutter hun at helbrede ham og 
lader, som hun vil udfri ham af hans lidelser ; i samme 
stund bortdunster hans elskov; hun har været utro 
mod sin første elskede ved at bønhøre ham; hans liden- 
skab er af en altfor ren art til at kunne tåle et sligt 
stød. Han vilde elske og begære hende, uden at have 
udsigt til at besidde hende! — Hvilken forskel mellem 
de to digteres opfattelse af sædelig renhed. 

I »Henry VIII.«, som tillægges Shakespeare og 
Fletcher, vist med rette, findes en kvindeskikkelse, 
Anne Bullen; hun karakteriseres kun en eneste gang, 
(II. III.), skønt halvdelen af stykket dreier sig om hende. 
Anne protesterer imod den tanke, at hun kunde tænke 
på at ville fordrive dronning Katharina; hun selv vilde 
ikke være dronning for alt i verden. Den gamle dame, 
med hvem hun taler, vilde for meget mindre, og hun 
tror ogsaa Anne vilde, om det blev budt hende, hvor- 
imod denne atter gør indsigelse; hun vilde ikke en- 
gang være hertuginde. Da optræder Lord Kammer- 

herren og overbringer Anne fra kongen titlen som 
Marquise af Pembroke med en årlig appanage af lOOO 
pund. Hun tager derimod, skønt det ikke er skjult 
for hende, hvad meningen er. — Denne scene er sik- 
kert af Fletcher. 

Hvad der hidtil er sagt, turde være overbevisende. 
Dog er problemet ikke ganske løst endnu. Charles 
Lamb, der havde et så fint øre for poesi, men som i 
sin beundring for det Elizabethske drama jævnlig »tog 
glimmersand for guld« — (Russell-Lo vell: »Shakespeare 
once more«, p. 101, Camelot series, Lond. 1888) — 
forstår ikke, at Fletcher, selv om han havde villet, 
havde kunnet efterligne Shakespeare i saa mange 
scener, og spørger om det er muUg, at Shakespeare 
har efterlignet Fletcher i de andre scener? (Specimens, 
vide Fletcher). Jeg vender spørgsmålet om og spørger, 
om det ikke er mere utrolig, at Shakespeare skulde 
have efterlignet sig selv og været så absolut uheldig? 
Ti det er det springende punkt i undersøgelsen, men 
som kan afgøres hurtig: »Efterhgner Shakespeare 
nogensinde sig selv?« — Jeg tror, jeg tør besvare 
spørgsmaalet absolut benægtende. — Shakespeare var 
nemlig ikke blot en af verdens største digtere, men han 
var en kunstner som ingen anden ; han var ikke, som Vol- 
taire mente, en vildmand, der kunde slumpe til at sige 
sublime ting, eller, hvad Taine vil gøre ham til, en 
slags rasende sandsiger, der sidder paa en trefod og 
åbenbarer livets dybeste hømmeligheder, uden selv at 
vide, hvad han siger. Han var kunstner, han beregnede 
hver eneste virkning aldeles nøiagtig; hvert ord, hvert 
optrin er nøie overveiet. Han er desuden rigere, end 
noget andet menneske har været: han behøvede aldrig 
at låne hos sig selv, og han undgik det omhyggeUg. 
I hans store produktion kan det ikke være andet, end 
at der bliver situationer, der hgner hinanden; men så. 

bliver behandlingsmåden absolut forskjellig: man sé, 
hvorledes han behandler tre tilsyneladende analoge til- 
fælde: Coriolan, Brutus og Percy, der i farens stund 
tager afsked med deres husti-uer uden at indvi dem i 
deres planer — hvem mindes den ene situation ved 
læsningen af den anden? 

Og nu skulde han her uden grund efterligne sig 
selv mange gange, og han skulde ligesom have truffet 
aftale med Fletcher om, at de begge skulde gøre det, 
og ikke blot det, men væddet om, hvem af dem, der 
kunde gøre det dårligst. Den digter, der ved sin frem- 
træden skrev et euphuistisk lystspil — »Love's Labour's 
Lost« — hvis dialog langt overstrålede Lylys, — 
som senere skrev et maskespil efter alle kunstens reg- 
ler — »Midsummer Night's Dream« ~, der har tjent 
som mere end tekst til en udstilling af glimrende dekora- 
tioner og skønne kvinder — ; som optog den form, der 
af forgængerne var fastslåt som norm for dramatisk 
skildring af Englands historie, men som udaf det gyse- 
hge sammensurium »The Famous Victories of Henry V.« 
har skabt »Henry IV.« og »Henry V.« — som kunde 
skrive en klassisk komedie som »Comedy of Errors«, og 
med en saa iøinefaldende succes kunde konkurrere med 
Ben Jonson på dennes eget territorium, den borgerlige 
komedie, som han viste i »Merry Wives« — han skulde 
efterligne sig selv og Fletcher uden at nå nogen af 
dem i deres heldigste øieblik. 

At Fletcher og Beaumont har skrevet hele »T. N. K.«, 
derom nærer jeg ingen tvivl. Af prolog og epilog frem- 
går, at der er to forfattere. [Knight's teory, at Fletcher 
og Chapman var forfatterne (Shakespeare, ed. Knight, 
Lib. Ed. Xn. 451), behøver jeg i denne forbindelse ikke 
at komme ind på]. Det er rimeUgvis deres første ar- 
beide. Derpaa tyder dels prologen og epilogen, men 

særlig det, at de. har efterlignet deres store lærer; det 
er saa naturlig, at de begavede unge mænd, før de 
fandt deres egen originalitet og deres egen plads — 
der er midt imellem Shakespeare og Jonson — har 
studeret og efterhgnet andre ; der er derfor mere hånd- 
gribelige efterligninger og påvirkninger fra Skakespeare 
i dette end i deres andre dramer. — Desuden gør de 
mindst engang det samme overfor Ben Jonson. »Nice 
Valour or Passionate Madman« er en studie i dennes 
manér; pudsig nok er der en lighed mellem dette 
stykke og »T. N. K.« : Vogters datter er her blevet en 
mand, stykkets helt; han opfører sig aldeles som hun, 
siger ikke et fornuftigt ord før i sidste akts sidste scene, 
men er genstand for løier og forundring fra alle sider. 
Fletcher havde nemlig sin tids syn på galskab, det 
samme som drenge har endnu : at en gal mand, der er 
uskadelig, er en udmærket genstand for moro; Shake- 
speare, pietetens digter, nærer den dybeste ærefrygt, 
den inderligste medlidenhed og ømhed for den sinds- 
syge: Ophelia, Lear. 

Endnu et argument gøres gældende: Shakespeare 
henter sit Stof fra bøger, der bevislig var skattede og 
kendte af mange; det hænger sammen med, hvad der 
ovenfor er udviklet, at han ikke ønsker at overraske; 
Fletcher går derimod til Spanien, Italien, Frankrig og 
øser af mindre let tilgjængelige kilder. Her skulde 
han altsaa have fraveget sit princip : Knightes Tale var 
kendt og skattet. — Men Shakespeare tog ikke den 
første den bedste historie, han traf på ; han var kræsen ; 
han havde engang været ved »Knightes Tale«, han 
kunde ikke benytte den; thi elskovsforholdet passede 
ikke ind i hans livsopfattelse. — Derimod passede det 
ind i Fletchers, og idet denne vil efterligne Shakespeare, 
gør han det ogsaa ved at benytte kendt stof. 

Jeg kan ikke slutte denne undersøgelse mere pas- 
sende, end ved at gøre de ord til mine, som Shelley, 
efter at have læst »Two Noble Kinsmen«, i et brev til 
sin hustru, Mary, skrev den 20 August 1818: 

»I do not believe that Shakespeare wrote a word 
of it.« 



Side. 
G. Boccaccio: La Teseide o. 

G. Chaucer: The Knightes Tale 17. 

lakob I. : The Kings Quair 26. 

Knightes Tale og det Elizabethske Drama 28. 

Two Noble Kinsmen 35. 



'\ 



»lov 1* 1901 



